qundao/data-zh-poetry huggingface dataset:
西平樂
作者：楊澤民
朝代：宋

圃韭畦蔬，嫩雞野臘，鄰醞稚子能賒。羅幕新裁，畫樓高聳，松梧柳竹交遮。應便作歸休計去，高揖淵明，下視林逋，到此如何，又走風沙。都為啼號累我，思量事、未遂即諮嗟。連年奔逐，旁州外邑，舟楫輕揚，鞭□傾斜。仍冒觸、煙嵐邃險，風雪縱橫，每值初寒在路，炎暑登車，空向長途度歲華。消減少年，英豪氣宇，瀟灑襟懷，似此施為，縱解封侯，寧如便早還家。
解語花
作者：楊澤民
朝代：宋

星橋夜度，火樹宵開，燈月光交射。翠簷銅瓦。相輝映、隱隱絳霞飄下。風流豔雅。向柳陌、纖纖共把。筵宴時、頻酌香醪，寶鴨噴沈麝。已是歡娛盡夜。對芳時堪畫，條倡葉冶。鴛燈詩帕。嬉遊看、到處驟輪馳馬。十千換也。惟好事、寸心難謝。聽九衢、三市行歌，到曉鍾才罷。
解連環
作者：楊澤民
朝代：宋

塞鴻難託。奈雲深霧闊，水遙山邈。感兩情、渾若連環，念恩愛厚深，利名浮薄。便好歸來，怎禁得、許多蕭索。免懨懨瘦減，漫滯寢饘，枉費湯藥。伊心料應未若。對香消獸吻，月轉樓角。憑便是、鐵石心腸，有當日盟言，怎忍辜卻。冶葉倡條，尚自得、連枝雙萼。不成將、異葩豔卉，便教謝落。
訴衷情
作者：楊澤民
朝代：宋

眼前時果漫堆盤。莫是又貪酸。因何近來銷減，微褪臉霞丹。還只為，枕衾閒。淚痕斑。我能醫療，一服收功，只霎時間。
訴衷情
作者：楊澤民
朝代：宋

侵晨呵手怯清霜。閒寫兩三行。都將舊遊新恨，收拾入行裝。人乍別，路尤長。漫嗟傷。不如歸去，只者溫柔，便是仙鄉。
選官子·選冠子
作者：楊澤民
朝代：宋

塞雁呼雲，寒蟬噪晚，繞砌夜蛩悽斷。迢迢玉宇，耿耿銀河，明月又歌團扇。行客暮泊郵亭，孤枕難禁，一窗風箭。念松荒三逕，門低五柳，故山猶遠。堪嘆處。對敵風光，題評景物，惡句斐然揮染。風埃世路，冷暖人情，一瞬幾分更變。唯有芳姿為人，歌意尤深，笑容偏倩。把新詞拍段，偎人低唱，鳳鞋輕點。
還京樂
作者：楊澤民
朝代：宋

春光至，欲訪清歌妙舞重為理。念鶯輕燕怯媚容，百斛明珠須費。算枕前盟誓。深誠密約堪憑委。意正美，嬌眼又灑，梨花春淚。記羅帷底。向鴛鴦、燈畔相偎，共把前回，詞語詠味。無端浪跡萍蓬，奈區區、又催行李。忍重看、小岸柳梳風，江梅鑑水。待學鶼鶼翼，從他名利榮悴。
隔浦蓮近拍
作者：楊澤民
朝代：宋

桑陰柔弄羽葆。蓮渚芳容窈。翠葉濃障屋，綿蠻時囀黃鳥。閒步挼嫩草。魚兒鬧。作隊遊蘋沼。畫屏小。紗廚簟枕，接挼沈醉猶倒。華胥境界，燕子幾聲催曉。攜手蘭房未步到。還覺。衷情知向誰表。
霜葉飛
作者：楊澤民
朝代：宋

朔風嚴緊，長空布、同雲低黯天表。更堪中夕振寒威，敧枕風聲悄。望皓潔、窗紗向曉。珠簾才上銀鉤小。聽美人都驚□，老盡群山，遠近相照。深意勸客金尊，皚皚千里，瓊臺瑤圃重到。綺羅香暖恣歡娛，暫爾寬懷抱。更幾朵、梅花開了。巡簷聊與花相調。算瑞氣、豐穰兆。來歲強如，舊年多少。
風流子
作者：楊澤民
朝代：宋

佳勝古錢塘。帝居麗、金屋對昭陽。有風月九衢，鳳皇雙闕，萬年芳樹，千雉宮牆。戶十萬，家家堆錦繡，處處鼓笙簧。三竺勝遊，兩峰奇觀，湧金仙舸，豐樂霞觴。芙蓉城何似，樓臺簇中禁，簾卷東廂。盈望虎貔分列，鴛鷺成行。向玉宇夜深，時聞天樂，絳霄風軟，吹下爐香。惟恨小臣資淺，朝覲猶妨。
風流子
作者：楊澤民
朝代：宋

行樂平生志，方從事、未出已思歸。嘆歡宴會同，類多暌阻，冶遊蹤跡、還又參差。年華換，利名虛歲月，交友半雲泥。休憶舊遊，免成春瘦，莫懷新恨，恐惹秋悲。惟思行樂處，幾思為春困，醉枕羅衣。何事暗辜芳約，偷負佳期。念待月西廂，花陰淺淺，倚樓南陌，雲意垂垂。別後頓成消黯，伊又爭知。
點絳唇
作者：楊澤民
朝代：宋

雨歇方塘，清圓一一風荷舉。艤舟南浦。忘卻來時路。醉拍春衫，便欲隨君去。猶回顧。阿蠻樊素。更有留人處。
點絳唇
作者：楊澤民
朝代：宋

流水泠泠，閉門時候廉纖雨。菱歌齊舉。風暖飄香絮。一葉扁舟，過盡鶯啼處。空凝佇。到頭辛苦。暮色聞津鼓。
點絳唇
作者：楊澤民
朝代：宋

岸草離離，暮天雨過添清潤。小舟移近。怕得江頭信。無奈風高，雁字難成陣。思排悶。管絃難趁。怎解心頭恨。
齊天樂
作者：楊澤民
朝代：宋

護霜雲澹蘭皋暮，行人怕臨昏晚。皓月明樓，梧桐雨葉，一片離愁難翦。殊鄉異景，奈頻易寒暄，屢更茵簟。案牘紛紜，夜深猶看兩三卷。平川回棹未久，簡書還授命，又催程限。貢浦南遊，桃江西下，還是水行陸轉。天寒雁遠。但獨擁蘭衾，枕檀誰薦。再促徵車，月華猶未斂。
念奴嬌
作者：楊炎正
朝代：宋

漢天雲靜，望一星飛過，湘南湘北。當是郴山猿鶴夢，喚起日邊訊息。羽扇綸巾，浩然乘興，此意無人識。扁舟千里，但聞清夜橫笛。記得天上人間，去年今日，曾作稱觴客。明月風煙依舊似，只覺蓬萊懸隔。更恐明朝，詔黃飛下，趣駕沖霄翼。袞衣劍履，望公長在南極。
念奴嬌
作者：楊炎正
朝代：宋

杏花楊柳，對東風染盡、一年春色。彈壓煙光三萬頃，誰識清都仙伯。夜泛銀潢，手移星緯，飛墮從天闕。御風乘興，偶然身到鄉國。二年人樂昇平，舞臺歌榭，處處紅牙拍。壽酒千觴斟不盡，一醉何妨今夕。更約明年，鳳凰遲上，去作稱觴客。梅花折得，贈君調鼎訊息。
桃源憶故人
作者：楊炎正
朝代：宋

尊前未語眉先皺。只把橫波斜溜。此意問春知否。蝶困蜂兒瘦。𦟂膎呷丁些來酒。越會把人僝僽。有個約伊時候。夢裡來相就。
滿江紅
作者：楊炎正
朝代：宋

春入臺門，又見染、柳絲新綠。對此景，一年為壽，一番添福。莫怪鳳池頒詔晚，要教淮水恩波足。聽邊民、千歲頌聲中，重重祝。堂萱茂，庭枝馥。歌倚扇，杯持玉。共勸君一醉，滿斟醽醁。今夜東風吹酒醒，明朝萬里騎黃鵠。向九霞、光裡望宸輝，看除目。
滿江紅
作者：楊炎正
朝代：宋

壽酒如澠，拼一醉、勸君休惜。君不記、濟河津畔，當年今夕。萬丈文章光焰裡，一星飛墮從南極。便御飛、乘興入京華，班鄉棘。君不是，長庚白。又不是，嚴陵客。只應是，明主夢中良弼。好把袖間經濟手，如今去補天西北。等瑤池、侍宴夜歸時，騎箕翼。
滿江紅
作者：楊炎正
朝代：宋

典盡春衣，也應是、京華倦客。都不記，麴塵香霧，西湖南陌。兒女別時和淚拜，牽衣曾問歸時節。到歸來、稚子已成陰，空頭白。功名事，雲霄隔。英雄伴，東南拆。對雞豚社酒，依然鄉國。三徑不成陶令隱，一區未有揚雄宅。問漁樵、學作生生涯，從今日。
瑞鶴仙
作者：楊炎正
朝代：宋

風光開舊眼。正梅雪初消，柳絲新染。樓臺競裝點。照金荷十里，珠簾齊卷。湘弦楚管。動香風、旌旗影轉。望雲間，一點臺星飛下，洞天清晚。爭看。袖紅圍坐，舞翠回春，笑歌生暖。歡聲正遠。嬉遊意，未容懶。恐絲綸趣召，清都仙伯，歸去朝天夜半。倩邦人、挽取遨頭，醉扶玉腕。
相見歡
作者：楊炎正
朝代：宋

江湖萬里徵鴻。再相逢。多少風煙摸在、笑談中。歌裙醉。羅巾淚。別愁濃。瘦減腰圍不礙、帶金重。
秦樓月·憶秦娥
作者：楊炎正
朝代：宋

東風寂。垂楊舞困春無力。春無力。落紅不管，杏花狼籍。斷腸芳草萋萋碧。新來怪底相思極。相思極。冷煙池館，又將寒食。
訴衷情
作者：楊炎正
朝代：宋

露珠點點欲團霜。分冷與紗窗。錦書不到腸斷，煙水隔茫茫。徵燕盡，塞鴻翔。睇風檣。闌干曲處，又是一番，倚盡斜陽。
鵲橋仙
作者：楊炎正
朝代：宋

思歸時節，乍寒天氣，總是離人愁緒。夜來無奈被西風，更吹作、一簾秋雨。征衫拂淚，闌干倚醉，羞對黃花無語。寄書除是雁來時，又只恐、書成雁去。
鵲橋仙
作者：楊炎正
朝代：宋

築成臺榭，種成花柳，更又教成歌舞。不知誰為帶湖仙，收拾盡、壺天風露。閒中得味，酒中得趣，只恐天還也妒。青山縱買萬千重，遮不斷、詔書來路。
點絳唇
作者：楊炎正
朝代：宋

邂逅開尊，眼中有個人纖軟。袖羅輕轉。玉腕回春暖。韻處無多，只惱人腸斷。詞將半。近前相勸。撲撲清香滿。
點絳唇
作者：楊炎正
朝代：宋

水載離懷，暮帆吹月寒欺酒。楚梅春透。忍放持杯手。莫唱陽關，免溼盈盈袖。君行後。那人消瘦。不惱詩腸否。
人嬌
作者：楊無咎
朝代：宋

露下天高，最是中秋景勝。喜銀蟾、十分增暈。嫦娥飛下，見霧鬟風鬢。念八景園中，畫誰能盡。慢奏雲韶，美斟仙醞。清不寐、桂香成陣。只愁來夕，又陰晴無準。卻待約重圓，後期難問。
人嬌
作者：楊無咎
朝代：宋

惱亂東君，滿目千花百卉。偏憐處、愛他穠李。瑩然風骨，佔十分春意。休漫說、唐昌觀中玉蕊。妒雪凝霜，凌紅掩翠。看不足、可人情味。會須移種，向曲欄幽砌。愁綠葉成陰，道傍人指。
人月圓
作者：楊無咎
朝代：宋

月華燈影光相射。還是元宵也。綺羅如畫，笙歌遞響，無限風雅。鬧蛾斜插，輕衫乍試，閒趁尖耍。百年三萬六千夜，願長如今夜。
人月圓
作者：楊無咎
朝代：宋

風和日薄餘煙嫩，測測透鮫綃。相逢且喜，人圓玳席，月滿丹霄。爛遊勝賞，高低燈火，鼎沸笙簫。一年三百六十日，願長似今宵。
傳言玉女
作者：楊無咎
朝代：宋

小院春長，整整繡簾低軸。異葩幽豔，滿千瓶百斛。珠鈿翠佩，塵襪錦籠環簇。日烘風和，奈何芬馥。鳳髓龍津，覺從前、氣味俗。夜闌人醉，引春蔥兢□。只愁飛去，暗與行雲相逐。月娥好在，為歌新曲。
傳言玉女
作者：楊無咎
朝代：宋

料峭寒生，知是那番花信。算來都為，惜花人做恨。看猶未足，早覺枝頭吹盡。曲欄幽榭，亂紅成陣。釃酒花前，試停杯、與細問。褪香銷粉，問東君怎忍。韶華過半，謾贏得、幾場春困。厭厭空自，為花愁損。
傾杯·傾杯樂
作者：楊無咎
朝代：宋

瑞日凝暉，東風解凍，峭寒猶淺。正池館、梅英粉淡，柳梢金軟，蘭芽香暖。滕城誰種芙蕖滿。浸銀蟾影，一夜萬花開遍。翠樓朱戶，是處重簾競卷。羅綺簇、歡聲一片。看五馬行春旌旆遠。擁襦褲、千里歌謠，都入太平弦管。且莫厭、瑤觴屢勸。聞鳳詔、催歸非晚。願歲歲今夜裡，端門侍宴。
兩同心
作者：楊無咎
朝代：宋

行看不足。坐看不足。柳條短、斜倚春風，海棠睡、醉敧紅玉。清堪掬。桃李漫山，真成粗俗。遙夜幾番相屬。暗魂飛逐。深酌酒、低唱新聲，密傳意、解回嬌目。知誰福。得似風流，可伊心曲。
兩同心
作者：楊無咎
朝代：宋

秋水明眸、翠螺堆發。卻扇坐、羞落庭花，凌波步、塵生羅襪。芳心發。分付春風，恰當時節。漸解愁花怨月。忒貪嬌劣。寧寧地、情態於人，惺惺處、語言低說。相思切。不見須臾，可堪離別。
兩同心
作者：楊無咎
朝代：宋

枕簟涼生秋早。夢魂忒好。見玉人、且喜且悲，挨瓊臉、廝偎廝抱。信言多磨，剛被山禽，一聲催曉。覺來滿船清悄。愁恨多少。知是我、憐你心微，知是你、與我情厚。謝殷勤，不易山遙水遠尋到。
兩同心
作者：楊無咎
朝代：宋

月可中庭，夜涼初燕。見個人人、越格風流，饒濟濟、入時打扮。小從容，不似前回，匆匆得見。坐上不禁腸斷。捧杯深勸。爭敢望、白雪新聲，唯啜得、秋波一眄。告從今，休要教人，千呼萬喚。
念奴嬌
作者：楊無咎
朝代：宋

單于吹罷，望西山乞得，斜陽收腳。素魄旋升，聽桂子、風裡時時飄落。瑩徹杯盤，冷侵毛髮，渾不勝衣著。天公有意，為人掀盡雲幕。童稚猶也多情，廣庭掃淨草，不容纖惡。步繞周遭，疑便是、踏雪當年東郭。慢引歌聲，響穿雲際，直使姮娥覺。一尊重酹，為言千載同約。
惜黃花慢
作者：楊無咎
朝代：宋

霽空如水。襯落木墜紅，遙山堆翠。獨立閒階，數聲□度風前，幾點雁橫雲際。已涼天氣未寒時，問好處、一年誰記。笑聲裡。摘得半釵，金蕊來至。橫斜為插烏紗，更碎揉、泛入金尊瓊蟻。滿酌霞觴，願人壽百千，可奈此時情味。牛山何必獨沾衣，對佳節、惟應歡醉。看睡起。曉蝶也愁花悴。
憶秦娥
作者：楊無咎
朝代：宋

情難足。不堪黃帽催行速。催行速。扁舟一葉，別愁千斛。津亭送客驚相囑。舉杯欲唱眉先蹙。眉先蹙。揹人掩面，不能終曲。
掃花遊·掃地遊
作者：楊無咎
朝代：宋

乳鶯囀午。□好夢初醒，小軒清楚。水沈細縷。趁遊絲落絮，緩隨風舞。罥起春心，又是愁雲怨雨。玉人去。遍徙倚舊時，曾並肩處。相望知幾許。縱遠隔雲山，不遮愁路。捧杯薦俎。記低歌麗曲，共論心素。薄恨斜陽，不道離情最苦。正凝佇。向譙門、又催笳鼓。
水龍吟
作者：楊無咎
朝代：宋

西湖天下應如是。誰喚作、真西子。雲凝山秀，日增波媚，宜晴宜雨。況是深秋，更當遙夜，月華如水。記詞人解道，丹青妙手，應難寫、真奇語。往事輸他范蠡。泛扁舟、仍攜佳麗。毫端幻出，淡妝濃抹，可人風味。和靖幽居，老坡遺蹟，也應堪記。更憑君畫我，追隨二老，遊千家寺。
水龍吟
作者：楊無咎
朝代：宋

曉來雨歇風生，素商乍入鴛鴦浦。紅蕖翠蓋，不知西帝，神遊何處。羅綺叢中，是誰相慕，憑肩私語。似漢皋佩解，桃源人去，成思憶、空凝佇。肯為風流令尹，把芳心、雙雙分付。碧紗對引，朱衣前導，應須此去。好揖清香，盛邀嘉客，杯行無數。喚瑤姬並立，如花並蒂，唱黃金縷。
水龍吟
作者：楊無咎
朝代：宋

智瓊嬌額塗黃，為誰種作秋風蕊。寒香半露，綠幃深護，猶聞十里。山麝生臍，水沈削蠟，一時羞避。向錢塘江上，中秋月下，有人暗尋遺子。不奈書生習氣。對群花、領略風味。騷人已去，欲紉幽佩，重為湘酹。天賦風流，友梅兄蕙，輿桃奴李。嚮明窗棐幾，纖枝未老，眼明如水。
水龍吟
作者：楊無咎
朝代：宋

小軒瀟灑清宵午，風正緊、門深閉。藜床危坐，竹窗頻聽，春蟲撲紙。燈燼垂紅，篆煙消碧，衣輕如水。料飛花未止，堆簷已滿，時催折、琅玕尾。骨冷魂清無寐。這身在、廣寒宮裡。暗懷千古，渾疑一夜，冰生腸胃。歲事崢嶸，故園睽阻，歸期猶未。向寒鄉、不念豐年，只憶青天萬里。
水龍吟
作者：楊無咎
朝代：宋

夜來六出飛花，又催寂寞袁門閉。幽齋無寐，寒欺衾布，明吞窗紙。起步閒庭，月華交映，長空如水。便乘風欲去，凌雲直上，青冥際、騎箕尾。誰信團成和氣。在賢侯、笑談聲裡。鹹驚句琢瓊瑰，端是錦纏腸胃。宿麥連雲，遺蝗入地，田家知未。更明年看取，東阡北陌，黃雲萬里。
水龍吟
作者：楊無咎
朝代：宋

當年誰種官梅，自開自落清無比。一朝驚見，危亭岑立，繁華叢裡。知是賢侯，有難兄弟，素書時寄。縱舞攜如意，吟搔短髮，無從訴、心中喜。卻對斜枝冷蕊。似於人、不勝風味。冰姿斜映，朱唇淺破，欣然會意。青子垂垂，翠陰密密，尤堪頻憩。待促歸禁近，邦人指點，作甘棠比。
永遇樂
作者：楊無咎
朝代：宋

鴛瓦霜明，繡簾煙暖，和氣容與。雲想衣裳，風清環佩，擁翠娥扶步。蓬山遠別，仙班知是，有客舊同儔侶。朅來到、人間又也，愛他相門榮遇。清秋菊在，小春梅綻，正是年華好處。酒滿瑤觴，歌翻金縷，莫放行雲去。已隨夫貴，仍因兒顯，兩國看齊楚。此時對、生朝聽我，卻稱壽語。
永遇樂
作者：楊無咎
朝代：宋

風褪柔英，雨肥繁實，又還如豆。玉核初成，紅腮尚淺，齒軟酸微透。粉牆低亞，佳人驚見，不管露沾襟袖。折一枝、釵頭未插，應把手捘頻嗅。相如病酒，只因思此，免使文君眉皺。入鼎調羹，攀林止渴，功業還依舊。看看飛燕，銜將春去，又是欲黃時候。爭如向、金盤滿捧，共君對酒。
永遇樂
作者：楊無咎
朝代：宋

黃葉繽紛，碧江清淺，錦水秋暮。畫鼓鼕鼕，高牙颭颭，離棹無由駐。波聲笳韻，蘆花蓼穗，翻作別離情緒。須知道、風流太守，未嘗恝情來去。那堪對此，來時單騎，去也文鴛得侶。繡被薰香，蓬窗聽雨，還解知人否。一川風月，滿堤楊柳，今夜酒醒何處。調疏呵，雙棲正穩，慢搖去櫓。
清平樂
作者：楊無咎
朝代：宋

開心暖胃。最愛門冬水。欲識味中猶有味。記取東坡詩意。笑看玉筍雙傳。還思此老親煎。歸去北窗高臥，清風不用論錢。
清平樂
作者：楊無咎
朝代：宋

花陰轉午。小院清無暑。雪碗冰甌凝灝露。自滌紫毫雞距。麝煤落紙生春。只應李衛夫人。我亦前身逸少，莫嗔太逼君真。
烏夜啼
作者：楊無咎
朝代：宋

不禁枕簟新涼。夜初長。又是驚回好夢、葉敲窗。江南望。江北望。水茫茫。贏得一襟清淚、拌餘香。
玉燭新
作者：楊無咎
朝代：宋

荒山藏古寺。見傍水梅開，一枝三四。蘭枯蕙死。登臨處、慰我魂消惟此。可堪紅紫。曾不解、和羹結子。高壓盡、百卉千葩，因君合修花史。韶華且莫吹殘，待淺搵松煤，寫教形似。此時胸次。凝冰雪、洗盡從前塵滓。吟安個字。判不寐、勾牽幽思。誰伴我、香宿蜂媒，光浮月姊。
瑞雲濃
作者：楊無咎
朝代：宋

睽離謾久，年華誰信曾換。依舊當時似花面。幽歡小會，記永夜、杯行無算。醉裡屢忘歸，任虛簷月轉。能變新聲，隨語意、悲歡感怨。可更餘音寄羌管。倦遊江浙，問似伊、阿誰會見。度已無腸，為伊可斷。
瑞鶴仙
作者：楊無咎
朝代：宋

見蘭枯菊悴。□寂寞，天與春風來至。梅梢弄晴蕊。似於人，裝點十分和氣。吳頭楚尾。聽民謠、歡聲鼎沸。總扶攜□手，嬉遊鼓腹，頓忘愁悴。誰比。承流宣化，問俗觀風，一時雙美。笙歌宴啟。交酬獻，盡沈醉。□□□，行看宸庭同拜，歸向天街並轡。對西湖把酒，應須共談舊治。
瑞鶴仙
作者：楊無咎
朝代：宋

數文章翰墨。前輩遠，稍□風流岑寂。公才萬夫敵。嗣家聲，不墜江西人物。凝脂點漆。向鴛行、神峰秀出。況襟懷倜儻，詞華灑落，未容儔匹。均逸。妙齡識退，故國懷歸，問安親戚。屏風坐隔。看除召，在晨夕。對生朝，且趁清明時節，痛飲無妨墮幘。著萊衣戲舞，千春永如是日。
瑞鶴仙
作者：楊無咎
朝代：宋

看燈花盡落。更欲換，門外初聽剝啄。一尊赴誰約。甚不知早暮，忒貪歡樂。嗔人調謔。飲芳容、索強倒惡。漸嬌慵不語，迷奚帶笑，柳柔花弱。難藐。扶歸鴛帳，不褪羅裳，要人求託。偷偷弄搦。紅玉軟，暖香薄。待酒醒枕臂，同歌新唱，怕曉愁聞畫角。問昨宵、可㬠歸遲，更休道著。
瑞鶴仙
作者：楊無咎
朝代：宋

聽梅花再弄。殘酒醒，無寐寒衾愁擁。淒涼誰與共。謾贏得，別恨離懷千種。拂牆樹動。更曉來、雲陰雨重。對傷心好景，回首舊遊，恍然如夢。歡縱。西湖曾是，畫舫爭馳，繡鞍雙控。歸來夜中。要銀燭，卸金鳳。到而今，誰拈花枝同載，誰酌酒杯笑捧。但逢花對酒，空祗自歌自送。
瑣窗寒
作者：楊無咎
朝代：宋

柳暗藏鴉，花深見蝶，物華如繡。情多思遠，又是一番清瘦。憶前回、庭榭來春，個人預約同攜手。恨遲留，載酒期程，孤負踏青時候。搔首。雙眉暗鬥。況無似今年，一春晴晝。風﹀雨︽。直得□時迤逗。想閒窗、針線倦拈，寂寞細拈酴醿嗅。待還家、定自冤人，淚粉盈襟袖。
眼兒媚
作者：楊無咎
朝代：宋

柳腰花貌天然好，聰慧更溫柔。千嬌百媚，一時半霎，不離心頭。是人總道新來瘦，也著甚來由。假饒薄命，因何瘦了，剗地風流。
解連環
作者：楊無咎
朝代：宋

素書誰託。嗟鱗沈雁斷，水遙山邈。問別來、幾許離愁，但只覺衣寬，不禁消薄。歲歲年年，又豈是、春光蕭索。自無心、強陪醉笑，負他滿庭花葯。援琴試彈賀若。盡清於別鶴，悲甚霜角。怎似得、斜擁檀槽，看小品吟商，玉纖推卻。旋暖燻爐，更自炷、龍津雙萼。正懷思、又還夜永，燭花自落。
選冠子
作者：楊無咎
朝代：宋

海上樓臺，壺中日月，乍覺挈來平地。熙熙雞犬，簇簇僮奴，亦自有登天志。知是仙宮，出應亨期，因識前修風味。看縱橫才美，雍容談笑，一團和氣。鍾秀處、雪潔霜□，梅清竹瘦，佔盡小春佳致。笙歌韻溢，錦繡香濃，飲少未妨歡醉。好在雙椿，佇看丹桂分折，芝庭蘭砌。向遊惟功行，和羹勳業，共傳家世。
醉蓬萊
作者：楊無咎
朝代：宋

見禾山凝秀，禾水澄清，地靈境勝。天與珍奇，產凌霄峰頂。嫩葉森槍，輕塵飛雪，冠中州雙井。絕品家藏，武陵有客，清奇相稱。坐列群賢，手呈三味，雲逐甌圓，乳隨湯迸。珍重殷勤，念文園多病。毛孔生香，舌根回味，助苦吟幽興。兩腋風生，從教飛到，蓬萊仙境。
醉蓬萊
作者：楊無咎
朝代：宋

正才過七夕，又近中元，素秋時候。月皎風高，漸涼生襟袖。灝氣澄凝，是誰清白，應此□□秀。味洗膏粱，才侔沈謝，三朝勳舊。好是新來，日臨連帥，化格黔黎，政歸仁厚。早禱群祠，有雨隨車驟。願與寰區，共資膏澤，歲歲稱眉壽。孝感靈泉，涓涓不絕，斟為醇酎。
醉蓬萊
作者：楊無咎
朝代：宋

見恩榮故里。□著賢關，特然超詣。滿腹詩書，洗膏粱餘味。羞挽烏號，換將藍綬，向廣庭親試。磊落胸襟，雍容人物，於今誰比。爭許才猷，合躋嚴禁，行看橫飛，少將清議。喜對生朝，且陶陶歡醉。太華蓮開，海山桃熟，況是當佳致。滿引瑤觴，相期眉壽，君家重耳。
長相思
作者：楊無咎
朝代：宋

急雨迴風，淡雲障日，乘閒攜客登樓。金桃帶葉，玉李含朱，一尊同醉青州。福善橋頭。記檀槽悽絕，春筍纖柔。窗外月西流。似潯陽、商婦鄰舟。況得意情懷，倦妝模樣，尋思可奈離愁。何妨乘逸興，甚征帆、只抵蘆洲。月卻花羞。重見想、歡情更稠。問何時，佳期卜夜，如今雙鬢驚秋。
隔浦蓮·隔浦蓮近拍
作者：楊無咎
朝代：宋

牆頭低蔭翠幄。格磔鳴烏鵲。好夢驚回處，餘酲推枕猶覺。新晴人意樂。雲容薄。麗日明池閣。捲簾幕。披衣散策，閒庭吟繞紅藥。殘英幾許，尚可一供春酌。天氣今宵怕又惡。憑託。東風且慢吹落。
雙雁兒
作者：楊無咎
朝代：宋

休驚明日歲華新。且喜得，又逢春。北堂歌舞奉慈親。願遐齡，等大椿。□□□□□□□。□□□，□□□。□□□□□□□。□□□，□□□。
雙雁兒
作者：楊無咎
朝代：宋

窮陰急景暗推遷。減綠鬢，捐朱顏。利名牽役幾時閒。又還驚，一歲圓。勸君今夕不須眠。且滿滿，泛觥船。大家沈醉對芳筵。願新年，勝舊年。
鵲橋仙
作者：楊無咎
朝代：宋

雲容掩帳，星輝排燭，待得鵲成橋後。匆匆相見夜將闌，更應副、家家乞巧。經年怨別，霎時歡會，心事如何可了。朝朝暮暮是佳期，乍可在、人間先老。
點絳唇
作者：楊無咎
朝代：宋

瓦枕藤床，道人勸飲雞蘇水。清雖無比。何似今宵意。紅袖傳持，別是般情味。歌筵起。絳紗影裡。應有吟鞭墜。
點絳唇
作者：楊無咎
朝代：宋

散策薌林，幾回來繞團團樹。月明風露。平地神仙數。準擬歸來，移近東家住。應相許。為君起舞。直到高寒處。
點絳唇
作者：楊無咎
朝代：宋

小閣清幽，膽瓶高插梅千朵。主賓歡坐。不速還容我。換羽移宮，絕唱誰能和。伊知麼。暫聽些個。已覺絲成裹。
點絳唇
作者：楊無咎
朝代：宋

寶勒嘶歸，未教佳客輕辭去。姊夫屢鼠。笑聽殊方語。清入迴腸，端助詩情苦。春風路。夢尋何處。門掩桃花雨。
點絳唇
作者：楊無咎
朝代：宋

借問嫦娥，當初誰種婆娑樹。空中呈露。不墜凡花數。卻愛薌林，便似蟾宮住。清如許。醉看歌舞。同在高寒處。
齊天樂
作者：楊無咎
朝代：宋

疏疏數點黃梅雨。殊方又逢重五。角黍包金，草蒲泛玉，風物依然荊楚。衫裁艾虎。更釵鳧朱符，臂纏紅縷。撲粉香綿，喚風綾扇小窗午。沈湘人去已遠，勸君休對酒，感時懷古。慢囀鶯喉，輕敲象板，勝讀離騷章句。荷香暗度。漸引入陶陶，醉鄉深處。臥聽江頭，畫船喧疊鼓。
齊天樂
作者：楊無咎
朝代：宋

後堂芳樹陰陰見。疏蟬又還催晚。燕守朱門，螢粘翠幕，紋蠟啼紅慵剪。紗幃半卷。記雲嚲瑤山，粉融珍簟。睡起援毫，戲題新句謾盈卷。睽離鱗雁頓阻，似聞頻念我，愁緒無限。瑞鴨香銷，銅壺漏永，誰惜無眠展轉。蓬山恨遠。想月好風清，酒登琴薦。一曲高歌，為誰眉黛斂。
上耿泉生朝·其八
作者：楊簡
朝代：宋

泉課復艱，屬任斯難。
□□斧扆，節至累頒，公毋憚煩。
丙子夏偶書·其二
作者：楊簡
朝代：宋

行年七十有六，隨世名言則然。
應酬衮衮萬狀，變化離坎坤乾。
人情曲折參錯，動靜多寡後先。
孰有孰虛孰實，無高無下無邊。
清明靡所不照，一語不可措焉。
先聖爲是發憤忘食，某也何敢空度歲年。
賀王使君·其一
作者：楊簡
朝代：宋

南風薰兮，如其仁兮。
盎乎惠和，物之樂且欣兮。
賀王使君·其三
作者：楊簡
朝代：宋

南風薰兮，於誕之辰兮。
何以壽之，有南山之椿兮。
賀王使君·其二
作者：楊簡
朝代：宋

南風薰兮，人之近兮。
天溫厚之氣，以幸吾鄱江之民兮。
賀王使君·其四
作者：楊簡
朝代：宋

南風薰兮，我不靳兮。
無請弗獲，以幸吾樂平之民兮。
醉蓬萊
作者：楊繪
朝代：宋

對亭臺幽雅，水竹清虛，嫩涼輕透。碧沼紅蕖，送香風盈袖。白首馮唐，誕辰同慶，上百分仙酎。鰲禁詞垣，烏臺諫省，昔遊俱舊。千里長沙，五年湓浦，近捧絲綸，更藩移守。桂苑餘芳，有孫枝新秀。羅綺雍容，管絃鬆脆，願拜延椿壽。歲歲年年，今朝啟宴，歡榮良久。
和張欽夫望月詞
作者：楊萬里
朝代：宋

玉蟲暈以貫虹兮學林之顛，閴其宵兮聖賢畢參於前。
心超兮千載，忽乎納自牖兮光寒而靜娟。
吾興視兮何祥，望舒推轂兮轔大圜。
生兩儀兮虛白，飾萬物兮清妍。
彼何居兮轃茲，挈一規兮破幽偏。
代天兮宣精，扼欹兮惡盈。
似道兮日損，縮於一晦弦兮，萬斯年而求伸。
宅天下兮至晦，鏡天下兮至明。
燭吾心中之月兮，貫地緯而洞天經。
吾奉月兮周旋，月踵吾兮後先。
夫君寄我兮三章，招月而與寓目兮，炯筆勢之翩翩。
想他日之獨立兮，過庭而侍側。
誰其耳剽於玉振兮，惟此月知其然。
月不予留兮，予亦詠而歸。
歌三終兮謝明月，何夕復惠然兮臨我於亭乎而。
和淵明歸去來兮辭
作者：楊萬里
朝代：宋

歸去來兮，平生懷歸今得歸。
有未歸而不懌，豈當懌而更悲。
媿一陶之不若，庶二疎兮可追。
肖令威之歸遼，喟物是而人非。
捐水蒼兮今佩，反芰製兮昨衣。
戀豈諼夫太紫，分敢踰於少微。
如鹿得草，望綠斯奔。
如鶴出籠，豈復入門。
屨雖未得，而趾故存。
謂予不信，有如泰罇。
月喜予之言歸，隤清暉而照顔。
山喜予以出迎，相勞苦其平安。
江喜予而舞波，擊碎雪於雲關。
紛鄰曲之老穉，羌堵牆以來觀。
沸里巷之犬雞，亦喜翁之蚤還。
驚鬢髯之兩霜，尚赳赳而桓桓。
歸去來兮，半天下以倦游。
饑予驅而予出，奚俟飽而無求。
觀一簞之屢空，躬自樂而人憂。
暨一區之草玄，娛羲畫與箕疇。
豈慕胥靡，濟川作舟。
矧先人之敝廬，有一壑兮一丘。
後千尋兮茂林，前十里兮清流。
耿靡羨而載營，蹇何騖而不休。
已矣乎！用舍匪吾，行止匪時。
何至啜醨如漁父，何必乎誓墓兮如羲之。
吾行可枉塗，吾止可預期。
應耘耔而端委，猶端委而耘籽。
對天地而一哂，酢風光以千詩。
抵槁莖與朽殻，豈復從詹尹而決疑。
延陵懷古·東坡先生
作者：楊萬里
朝代：宋

吹赤壁之月笛兮，瞻黄州之雪堂。
彈湘妃之玉瑟兮，織天孫之錦裳。
招先生其來歸兮，何必懷眉山之故鄉。
歷九州而猶隘兮，誕寘之祝融之汪。
酌乳泉以當醴兮，餐荔子以爲糧。
葺榕葉以作屋兮，託桄榔之蔭以爲堂。
驅海濤以入硯滴兮，挽南斗文星於筆鋩。
昌黎兮歐陽，視先生兮雁行。
韞不洩兮忠憤，炯不揜兮文章。
乞鏡湖兮九關，營菟裘兮是邦。
予之來兮云暮，與先生兮相望。
視履跡兮焉在，問故宮兮就荒。
俯仰兮永懷，渺山川兮蒼蒼。
延陵懷古·蘭陵令
作者：楊萬里
朝代：宋

密雲兮終風，健順閉兮罔寸蹊之通。
喟葵丘踐土而迹熄兮，矧冀方岐山之與逢。
單棠谿以鑄兵兮，靡遺蒲於董澤。
燕簴無趾而造齊廟兮，楚甿而秦其魄。
鬭六王於一說兮，微儀衍之舌而不國。
嗟若先生兮，雞知時之不如。
儲唐虞之故冕兮，鬻洙泗之敝裾。
乘方輪與折軸兮，欲先鞭而疾驅。
豈不家捐而人棄兮，載之萬世之亨衢。
繄素王兮中都，若蘭陵兮聖之徒。
征九伯而佩六印兮，晞二邑宰而不得俱。
儻不欲以天球玉磬而貿康瓠兮，嗟爾後死者其舍諸。
念奴嬌
作者：楊萬里
朝代：宋

老夫歸去，有三徑、足可長拖衫袖。一道官銜清徹骨，別有監臨主守。主守清風，監臨明月，兼管栽花柳。登山臨水，作詩三首兩首。休說白日昇天，莫誇金印，斗大懸雙肘。且說廬陵傳盛事，三個閒人眉壽。揀罷軍員，歸農押錄，致政誠齋叟。只愁醉殺，螺江門外私酒。
憶秦娥
作者：楊萬里
朝代：宋

新春早。春前十日春歸了。春歸了。落梅如雪，野桃紅小。老夫不管春催老。只圖爛醉花前倒。花前倒。兒扶歸去，醒來窗曉。
甘露子一名地蠶
作者：楊萬里
朝代：宋

甘露子，甘露子，喚作地蠶亦良似。
不食柘葉不食桑，何須走入地底藏。
不能作繭不上簇，如何也蒙賜湯沐。
呼我果，謂之果，呼我蔌，謂之蔌。
唐林晁錯莫逢它，高陽酒徒咀爾不摇牙。
趙平甫幽居八操·北窗操
作者：楊萬里
朝代：宋

一枕之甘，萬戶不願。
清風之快，萬玉不價。
爲我謝避俗翁，誰在羲皇之下。
趙平甫幽居八操·我娛齋操
作者：楊萬里
朝代：宋

一室容膝，納萬壑而有餘。
一几凝塵，載千古而不重。
暮四朝三，吾不復夢。
趙平甫幽居八操·梅亭操
作者：楊萬里
朝代：宋

竹屋夜明，竹戶寒聲。
幽人舍琴而起視，香通國而白連城。
梅耶雪乎，四問而四不應。
趙平甫幽居八操·棋臺操
作者：楊萬里
朝代：宋

爭名不亢則朝者嘻，爭利不贏則市者吁。
君子無所爭，必也弈乎。
趙平甫幽居八操·竹齋操
作者：楊萬里
朝代：宋

客來何聞，客去何嗔。
左右前後惟此君。
德不孤，必有鄰。
雨後至溪上三首·其一
作者：楊萬里
朝代：宋

□□□□一番□，□□風光□□□。
□□渭川公子在，此時□□理絲綸。
黄世永哀辭
作者：楊萬里
朝代：宋

聖門際天而不可逕兮，子聚糧以疾趨。
古文熄而哇鄭兮，子獨追而雅諸。
衆皆賞其襮而遺其裏兮，知全者不在予。
仕者謂贛民之嚚兮，不啻沬邦之夫。
何子之仁以蒞兮，若膝下之乳雛。
予惟子之觀兮，則未知封屋之迂。
沐猴豸而罔靦兮，子髮上而衡盱。
舍己躁進而謂子躁進兮，宜不曰沽名之非愚。
世切齒於彼之晚霣兮，流涕於子之不晚殂。
庸知天之不子祉兮，不厚彼之辜。
惟師友之恩紀兮，一飯而九其吁。
天不予棐而奪予朋兮，半其濟而亡艫。
決汝漢而東之兮，曾足爲予淚之餘。
若子之死而不死兮，不亦名星日而骨幽墟。
句·其七
作者：楊蟠
朝代：宋

仲□嘗三逐，將軍老數奇。
長相思
作者：楊適
朝代：宋

南山明。北山明。中有長亭號丈亭。沙邊供送迎。東江清。西江清。海上潮來兩岸平。行人分棹行。
伊州三臺令·伊州三臺
作者：楊韶父
朝代：宋

水村月淡雲低。為愛寒香晚吹。瘦馬立多時。是誰家、茅舍竹籬。三三兩兩芳蕤。未放瓊鋪雪堆。只這一些兒。勝東風、千枝萬枝。
如夢令
作者：楊韶父
朝代：宋

涼月薄陰猶殢。紅豆一枝秋思。門外幾重山，山外行人千里。歸未。歸未。又是菊花天氣。
長相思
作者：楊韶父
朝代：宋

溪水清。溪水渾。溪上人家數畝園。垂楊深閉門。青羅裙。白羅裙。採盡青蘩到白蘋。江南三月春。
七月上浣游裴园醉翁操
作者：楼钥
朝代：宋

茫茫，苍苍。
青山，遶千顷。
波光，新秋露风荷吹香。
悠扬心地翛然，生清凉。
古岸摇垂杨，时有白鹭飞来双。
隠君如在，鹤与翱翔。
老先何处，尚有流风未忘。
琴与君兮宫商，酒与君兮杯觞。
清欢殊未央，西山忽斜阳。
欲去且徜徉，更将霜鬓临沧浪。
和东坡醉翁操韵咏风琴
作者：楼钥
朝代：宋

泠然，轻圆。谁弹，向屋山。何言，清风至阴德之天。悠飏馀响婵娟，方昼眠。迥立八风前，八音相宣知孰贤。有时悲壮，铿若龙泉。有时幽杳，彷佛猿吟鹤怨。忽若巍巍山颠，荡荡几如流川。聊将娱暮年，听之身欲仙。弦索满人间，未有逸韵如此弦。
和东坡醉翁操韵咏风琴
作者：楼钥
朝代：宋

泠然，轻圆。
谁弹，向屋山。
何言，清风至阴德之天。
悠扬余响婵娟，方昼眠。
迥立八风前，八音相宣知孰贤。
有时悲壮，铿若龙泉。
有时幽杳，彷佛猿吟鹤怨。
忽若巍巍山颠，荡荡几如流川。
聊将娱暮年，听之身欲僊。
弦索满人间，未有逸韵如此弦。
西山仅老失牛求一言于邑宰数语代书
作者：楼钥
朝代：宋

一介扣门，尺书在手。不是长须馈鲤，乃知中夜忘牛。拽杷牵犁，能耕百亩。披毛戴角，方得五春。是何西山之饿夫，辄挽桃林之处士。拽转鼻孔，不解一鸣。剖破藩篱，已行十里。莫走沩山旧话，重修雪窦新图。解若庖丁，恐遭游刃。邬如谢大，且自煖心。见角便知，必有伶俐衲子。幪头径取，更烦明正官司。
西山仅老失牛求一言于邑宰数语代书
作者：楼钥
朝代：宋

一介扣门，尺书在手。
不是长鬚馈鲤，乃知中夜忘牛。
拽杷牵犁，能耕百亩。
披毛戴角，方得五春。
是何西山之饿夫，辄挽桃林之处士。
拽转鼻孔，不解一鸣。
剖破藩篱，已行十里。
莫走沩山旧话，重修雪窦新图。
解若庖丁，恐遭游刃。
邬如谢大，且自暖心。
见角便知，必有伶俐衲子。
幪头径取，更烦明正官司。
跋惠峰询老所编类海
作者：楼钥
朝代：宋

古德手段决裂，剥地破■地折。说道不立文字，未免横说竖说。草庵文字太多，只为老婆心切。若不作恁么看，将谓多口饶舌。
跋惠峰询老所编类海
作者：楼钥
朝代：宋

古德手段决裂，剥地破{绝/方}地折。
说道不立文字，未免横说竖说。
草庵文字太多，只为老婆心切。
若不作恁么看，将谓多口饶舌。
跋正法眼藏
作者：楼钥
朝代：宋

正法眼藏当时灭却，那得许多落落索索。问著则差，答著则错。喝也喝不住，棒也打不著。妙喜更得工夫，时与下个注脚。休休休，莫莫莫。若要拈花微笑底事，不二法门也低一著。
跋正法眼藏
作者：楼钥
朝代：宋

正法眼藏当时灭却，那得许多落落索索。
问着则差，答着则错。
喝也喝不住，棒也打不着。
妙喜更得工夫，时与下箇注脚。
休休休，莫莫莫。
若要拈花微笑底事，不二法门也低一着。
送清道者住投子山
作者：楼钥
朝代：宋

一钵一衲，一丘一壑。
非去非住，无相无作。
一脚踏着投子机，不被傍人轻摸索。
送清道者住投子山
作者：楼钥
朝代：宋

一钵一衲，一丘一壑。非去非住，无相无作。一脚踏著投子机，不被傍人轻摸索。
雪溪仙隐
作者：楼钥
朝代：宋

君之生兮天之西，望雪山兮名之以雪溪。君之游兮海之湄，隐于雪窦兮杳然何归。子从其父兮孙访吾祖，子志不遂兮孙之心良苦。嗟嗟，阆中君兮弃家而远游，蹇胡为乎不久留。其遂蝉蜕尘埃而仙耶，其亦肥遁得道不死而隐于四窗之幽耶。扪萝以寻于烂平兮既不可见，莽白云之廿里兮欲进兮焉求。青棂兮实繁，莎罗兮花稠。鞠侯兮相与群，白鹇兮啸其俦。谓为远兮何景物之良是，谓在迩耶将径之何由。肖君像兮兹堂，谨奉尝兮良畴。君其来兮庶几其见之，君之不来兮徒相羊以夷犹。
雪溪仙隠
作者：楼钥
朝代：宋

君之生兮天之西，望雪山兮名之以雪溪。
君之游兮海之湄，隠于雪窦兮杳然何归。
子从其父兮孙访吾祖，子志不遂兮孙之心良苦。
嗟嗟，阆中君兮弃家而远游，蹇胡为乎不久留。
其遂蝉蜕尘埃而僊耶，其亦肥遯得道不死而隠于四窗之幽耶。
扪萝以寻于烂平兮既不可见，莽白云之廿里兮欲进兮焉求。
青棂兮实繁，莎罗兮花稠。
鞠侯兮相与羣，白鹇兮啸其俦。
谓为远兮何景物之良是，谓在迩耶将径之何由。
肖君像兮兹堂，谨奉尝兮良畴。
君其来兮庶几其见之，君之不来兮徒相羊以夷犹。
题壁老笑庵
作者：楼钥
朝代：宋

笑甚底，笑甚底，若要笑时笑杀你。说梦梦中，洗泥泥里。头上安头，以水济水。个个一般，滔滔皆是。我也要笑来，终不欲开唇露齿。
题壁老笑庵
作者：楼钥
朝代：宋

笑甚底，笑甚底，若要笑时笑杀你。
说梦梦中，洗泥泥裏。
头上安头，以水济水。
箇箇一般，滔滔皆是。
我也要笑来，终不欲开唇露齿。
题庠老颐庵
作者：楼钥
朝代：宋

下震上艮，下动上止。
分明两片口唇，包着许多牙齿。
祸自此出，故以言语为戒。
病自此入，故以饮食为忌。
庠者养也，颐者养也。
名庠而住颐庵，知他养箇甚底。
直待吞却栗棘蓬，更与吸尽西江水。
莫问这边那边，都是一箇道理。
题庠老颐庵
作者：楼钥
朝代：宋

下震上艮，下动上止。分明两片口唇，包著许多牙齿。祸自此出，故以言语为戒。病自此入，故以饮食为忌。庠者养也，颐者养也。名庠而住颐庵，知他养个甚底。直待吞却栗棘蓬，更与吸尽西江水。莫问这边那边，都是一个道理。
佳人兩章寄許東溪·其一
作者：樂雷發
朝代：宋

衡之山，鬰蒼蒼。
我有佳人，在山之陽。
木難爲佩兮雲錦爲裳，愛而不見兮我心憂傷。
安得爲鵾鵬，凌風置君傍。
衡之山，鬰蒼蒼。
佳人兩章寄許東溪·其二
作者：樂雷發
朝代：宋

衡之江，清且漪。
我有佳人，在江之湄。
朝餐菭蘠兮夕饌江蘺，欲往從之兮我馬虺隤。
安得爲琴高，沿波與君隨。
衡之江，清且漪。
一萼紅
作者：樑棟
朝代：宋

怨東風。把韶華付去，穠李小桃紅。黃落山空，香銷水冷，此際才與君逢。斂秋思、愁腸九結，擁翠袖、應費剪裁工。暈臉迎霜，幽姿泣露，寂寞誰同。休笑梳妝淡薄，看浮花浪蕊，眼底俱空。夜帳雲閒，寒城月浸，有人吟遍深叢。自前度、王郎去後，舊遊處、菸草接吳宮。惟有芳卿寄言，蹙損眉峰。
念奴嬌
作者：樑棟
朝代：宋

一場春夢，待從頭，說與旁人聽著。罨畫溪山紅錦障，舞燕歌鶯臺閣。碧海傾春，黃金買夜，猶道看承薄。雕香剪玉，今生今世盟約。須信歡樂過情，閒嗔冷妒，一陣東風惡。韻白嬌紅消瘦盡，江北江南零落。骨朽心存，恩深緣淺，忍把羅衣著。蓬萊何處，雲濤天際冥漠。
法曲獻仙音
作者：樓採
朝代：宋

花匣麼弦，象奩雙陸，舊日留歡情意。夢到銀屏，恨裁蘭燭，香篝夜闌鴛被。料燕子重來地。桐陰鎖窗綺。倦梳洗。暈芳鈿、自羞鸞鏡，羅袖冷，煙柳畫欄半倚。淺雨壓荼䕷，指東風、芳事餘幾。院落黃昏，怕春鶯、驚笑憔悴。倩柔紅約定，喚取玉簫同醉。
玉漏遲
作者：樓採
朝代：宋

絮花寒食路。晴絲罥日，綠陰吹霧。客帽欺風，愁滿畫船煙浦。彩柱鞦韆散後，悵塵鎖、燕簾鶯戶。從間阻。夢雲無準，鬢霜如許。夜永繡閣藏嬌，記掩扇傳歌，翦燈留語。月約星期，細把花須頻數。彈指一襟幽恨，謾空趁、啼鵑聲訴。深院宇。黃昏杏花微雨。
瑞鶴仙
作者：樓採
朝代：宋

凍痕銷夢草。又招得春歸，舊家池沼。園扉掩寒峭。倩誰將花信，遍傳深窈。追遊趁早。便栽卻、輕衫短帽。任殘梅、飛滿溪橋，和月醉眠清曉。年小。青絲纖手，綵勝嬌鬟，賦情誰表。南樓信杳。江雲重，雁歸少。記衝香嘶馬，流紅回岸，幾度綠楊殘照。想暗黃，依舊東風，灞陵古道。
水龍吟
作者：樓枎
朝代：宋

素蛾洗盡繁妝，夜深步月鞦韆地。輕腮暈玉，柔肌籠粉，緇塵斂避。霽雪留香，曉雲同夢，昭陽宮閉。悵仙園路杳，曲欄人寂，疏雨溼、盈盈淚。未放遊峰葉底。怕春歸、不禁狂吹。象床困倚，冰魂微醒，鶯聲喚起。愁對黃昏，恨催寒食，滿襟離思。想千紅過盡，一枝獨冷，把梅花比。
沁園春
作者：樓枎
朝代：宋

開闢以來，便有此山，獨當怒濤。正秋空萬里，寒催雁信，塵寰一簇，輕等鴻毛。小可詩情，尋常酒量，到此應須分外豪。難為水，算平生未有，此番登高。飄飄。身踏金鰲。笑終日風波無限勞。看檣烏縹緲，帆歸遠浦，廛魚雜沓，網帶餘潮。待約詩人，相將月夜，取次攜杯持蟹螯。乘桴意，問誰人領解，空立亭皋。
七月上浣游裴園醉翁操
作者：樓鑰
朝代：宋

茫茫，蒼蒼。
青山，遶千頃。
波光，新秋露風荷吹香。
悠颺心地翛然，生清凉。
古岸摇垂楊，時有白鷺飛來雙。
隠君如在，鶴與翱翔。
老先何處，尚有流風未忘。
琴與君兮宮商，酒與君兮杯觴。
清歡殊未央，西山忽斜陽。
欲去且徜徉，更將霜鬢臨滄浪。
和東坡醉翁操韵詠風琴
作者：樓鑰
朝代：宋

泠然，輕圓。
誰彈，向屋山。
何言，清風至陰德之天。
悠颺餘響嬋娟，方晝眠。
迥立八風前，八音相宣知孰賢。
有時悲壯，鏗若龍泉。
有時幽杳，彷彿猿吟鶴怨。
忽若巍巍山顛，蕩蕩幾如流川。
聊將娛暮年，聽之身欲僊。
弦索滿人間，未有逸韵如此弦。
書全無用語錄
作者：樓鑰
朝代：宋

全公無用，無用之用。
生前已自無用，死後葛藤何用。
雖然如是，善用者必自有用，不善用者不如勿用。
試問大衆，如何則爲善用。
有時拈起一枝草作丈六金身，有時把丈六金身却作一枝草用。
西山僅老失牛求一言於邑宰數語代書
作者：樓鑰
朝代：宋

一介扣門，尺書在手。
不是長鬚饋鯉，乃知中夜忘牛。
拽杷牽犁，能耕百畝。
披毛戴角，方得五春。
是何西山之餓夫，輒挽桃林之處士。
拽轉鼻孔，不解一鳴。
剖破藩籬，已行十里。
莫走溈山舊話，重修雪竇新圖。
解若庖丁，恐遭游刃。
鄔如謝大，且自煖心。
見角便知，必有伶俐衲子。
幪頭徑取，更煩明正官司。
跋惠峰詢老所編類海
作者：樓鑰
朝代：宋

古德手段決裂，剝地破{絕/方}地折。
說道不立文字，未免橫說豎說。
草庵文字太多，只爲老婆心切。
若不作恁麽看，將謂多口饒舌。
跋正法眼藏
作者：樓鑰
朝代：宋

正法眼藏當時滅却，那得許多落落索索。
問著則差，答著則錯。
喝也喝不住，棒也打不著。
妙喜更得工夫，時與下箇注脚。
休休休，莫莫莫。
若要拈花微笑底事，不二法門也低一著。
送清道者住投子山
作者：樓鑰
朝代：宋

一鉢一衲，一丘一壑。
非去非住，無相無作。
一脚踏著投子機，不被傍人輕摸索。
雪谿仙隠
作者：樓鑰
朝代：宋

君之生兮天之西，望雪山兮名之以雪谿。
君之游兮海之湄，隠于雪竇兮杳然何歸。
子從其父兮孫訪吾祖，子志不遂兮孫之心良苦。
嗟嗟，閬中君兮棄家而遠遊，蹇胡爲乎不久留。
其遂蟬蛻塵埃而僊耶，其亦肥遯得道不死而隠于四窗之幽耶。
捫蘿以尋于爛平兮既不可見，莽白雲之廿里兮欲進兮焉求。
青欞兮實繁，莎羅兮花稠。
鞠侯兮相與羣，白鷳兮嘯其儔。
謂爲遠兮何景物之良是，謂在邇耶將徑之何由。
肖君像兮茲堂，謹奉嘗兮良疇。
君其來兮庶幾其見之，君之不來兮徒相羊以夷猶。
題壁老笑菴
作者：樓鑰
朝代：宋

笑甚底，笑甚底，若要笑時笑殺你。
說夢夢中，洗泥泥裏。
頭上安頭，以水濟水。
箇箇一般，滔滔皆是。
我也要笑來，終不欲開唇露齒。
題庠老頤菴
作者：樓鑰
朝代：宋

下震上艮，下動上止。
分明兩片口脣，包著許多牙齒。
禍自此出，故以言語爲戒。
病自此入，故以飲食爲忌。
庠者養也，頤者養也。
名庠而住頤菴，知他養箇甚底。
直待吞却栗棘蓬，更與吸盡西江水。
莫問這邊那邊，都是一箇道理。
題慈溪張氏坐化頌
作者：樓鑰
朝代：宋

苦是自苦，有誰縛汝。
礙是自礙，非身爲害。
既知一物本來無，何待行時方自在。
鳳凰臺憶吹簫·鳳凰臺上憶吹簫
作者：權無染
朝代：宋

水國雲鄉，冰魂雪魄，朝來新領春還。便未怕、天暄蜂蝶，笛轉羌蠻。一樹垂雲似畫，香暗暗、白淺紅班。東風外，清新雪月，瀟灑溪山。應是飛瓊弄玉，天不管、年年謫向人間。佔芳事，鉛華一洗，紅葉俱殘。多少煙愁雨恨，空脈脈、意遠情閒。無人見，翠袖倚竹天寒。
与高司谏书
作者：欧阳修
朝代：宋

修顿首再拜，白司谏足下：某年十七时，家随州，见天圣二年进士及第榜，始识足下姓名。是时予年少，未与人接，又居远方，但闻今宋舍人兄弟，与叶道卿、郑天休数人者，以文学大有名，号称得人。而足下厕其间，独无卓卓可道说者，予固疑足下不知何如人也。其后更十一年，予再至京师，足下已为御史里行，然犹未暇一识足下之面。但时时于予友尹师鲁问足下之贤否。而师鲁说足下：“正直有学问，君子人也。”予犹疑之。夫正直者，不可屈曲；有学问者，必能辨是非。以不可屈之节，有能辨是非之明，又为言事之官，而俯仰默默，无异众人，是果贤者耶！此不得使予之不疑也。自足下为谏官来，始得相识。侃然正色，论前世事，历历可听，褒贬是非，无一谬说。噫！持此辩以示人，孰不爱之？虽予亦疑足下真君子也。是予自闻足下之名及相识，凡十有四年而三疑之。今者推其实迹而较之，然后决知足下非君子也。
前日范希文贬官后，与足下相见于安道家。足下诋诮希文为人。予始闻之，疑是戏言；及见师鲁，亦说足下深非希文所为，然后其疑遂决。希文平生刚正、好学、通古今，其立朝有本末，天下所共知。今又以言事触宰相得罪。足下既不能为辨其非辜，又畏有识者之责己，遂随而诋之，以为当黜，是可怪也。夫人之性，刚果懦软，禀之于天，不可勉强。虽圣人亦不以不能责人之必能。今足下家有老母，身惜官位，惧饥寒而顾利禄，不敢一忤宰相以近刑祸，此乃庸人之常情，不过作一不才谏官尔。虽朝廷君子，亦将闵足下之不能，而不责以必能也。今乃不然，反昂然自得，了无愧畏，便毁其贤以为当黜，庶乎饰己不言之过。夫力所不敢为，乃愚者之不逮；以智文其过，此君子之贼也。
且希文果不贤邪？自三四年来，从大理寺丞至前行员外郎，作待制日，日备顾问，今班行中无与比者。是天子骤用不贤之人？夫使天子待不贤以为贤，是聪明有所未尽。足下身为司谏，乃耳目之官，当其骤用时，何不一为天子辨其不贤，反默默无一语；待其自败，然后随而非之。若果贤邪？则今日天子与宰相以忤意逐贤人，足下不得不言。是则足下以希文为贤，亦不免责；以为不贤，亦不免责，大抵罪在默默尔。
昔汉杀萧望之与王章，计其当时之议，必不肯明言杀贤者也。必以石显、王凤为忠臣，望之与章为不贤而被罪也。今足下视石显、王凤果忠邪？望之与章果不贤邪？当时亦有谏臣，必不肯自言畏祸而不谏，亦必曰当诛而不足谏也。今足下视之，果当诛邪？是直可欺当时之人，而不可欺后世也。今足下又欲欺今人，而不惧后世之不可欺邪？况今之人未可欺也。
伏以今皇帝即位已来，进用谏臣，容纳言论，如曹修古、刘越虽殁，犹被褒称。今希文与孔道辅皆自谏诤擢用。足下幸生此时，遇纳谏之圣主如此，犹不敢一言，何也？前日又闻御史台榜朝堂，戒百官不得越职言事，是可言者惟谏臣尔。若足下又遂不言，是天下无得言者也。足下在其位而不言，便当去之，无妨他人之堪其任者也。昨日安道贬官，师鲁待罪，足下犹能以面目见士大夫，出入朝中称谏官，是足下不复知人间有羞耻事尔。所可惜者，圣朝有事，谏官不言而使他人言之，书在史册，他日为朝廷羞者，足下也。
《春秋》之法，责贤者备。今某区区犹望足下之能一言者，不忍便绝足下，而不以贤者责也。若犹以谓希文不贤而当逐，则予今所言如此，乃是朋邪之人尔。愿足下直携此书于朝，使正予罪而诛之，使天下皆释然知希文之当逐，亦谏臣之一効也。
前日足下在安道家，召予往论希文之事。时坐有他客，不能尽所怀。故辄布区区，伏惟幸察，不宣。修再拜。
丰乐亭记
作者：欧阳修
朝代：宋

修既治滁之明年，夏，始饮滁水而甘。问诸滁人，得于州南百步之远。其上则丰山，耸然而特立；下则幽谷，窈然而深藏；中有清泉，滃然而仰出。俯仰左右，顾而乐之。于是疏泉凿石，辟地以为亭，而与滁人往游其间。
滁于五代干戈之际，用武之地也。昔太祖皇帝，尝以周师破李景兵十五万于清流山下，生擒其皇甫辉、姚凤于滁东门之外，遂以平滁。修尝考其山川，按其图记，升高以望清流之关，欲求辉、凤就擒之所。而故老皆无在也，盖天下之平久矣。自唐失其政，海内分裂，豪杰并起而争，所在为敌国者，何可胜数？及宋受天命，圣人出而四海一。向之凭恃险阻，铲削消磨，百年之间，漠然徒见山高而水清。欲问其事，而遗老尽矣！
今滁介江淮之间，舟车商贾、四方宾客之所不至，民生不见外事，而安于畎亩衣食，以乐生送死。而孰知上之功德，休养生息，涵煦于百年之深也。
修之来此，乐其地僻而事简，又爱其俗之安闲。既得斯泉于山谷之间，乃日与滁人仰而望山，俯而听泉。掇幽芳而荫乔木，风霜冰雪，刻露清秀，四时之景，无不可爱。又幸其民乐其岁物之丰成，而喜与予游也。因为本其山川，道其风俗之美，使民知所以安此丰年之乐者，幸生无事之时也。
夫宣上恩德，以与民共乐，刺史之事也。遂书以名其亭焉。
五代史伶官传序
作者：欧阳修
朝代：宋

呜呼！盛衰之理，虽曰天命，岂非人事哉！原庄宗之所以得天下，与其所以失之者，可以知之矣。
世言晋王之将终也，以三矢赐庄宗而告之曰：“梁，吾仇也；燕王，吾所立；契丹与吾约为兄弟；而皆背晋以归梁。此三者，吾遗恨也。与尔三矢，尔其无忘乃父之志！”庄宗受而藏之于庙。其后用兵，则遣从事以一少牢告庙，请其矢，盛以锦囊，负而前驱，及凯旋而纳之。
方其系燕父子以组，函梁君臣之首，入于太庙，还矢先王，而告以成功，其意气之盛，可谓壮哉！及仇雠已灭，天下已定，一夫夜呼，乱者四应，仓皇东出，未及见贼而士卒离散，君臣相顾，不知所归。至于誓天断发，泣下沾襟，何其衰也！岂得之难而失之易欤？抑本其成败之迹，而皆自于人欤？
《书》曰：“满招损，谦得益。”忧劳可以兴国，逸豫可以亡身，自然之理也。故方其盛也，举天下之豪杰，莫能与之争；及其衰也，数十伶人困之，而身死国灭，为天下笑。夫祸患常积于忽微，而智勇多困于所溺，岂独伶人也哉！作《伶官传》。
五代史宦官传序
作者：欧阳修
朝代：宋

自古宦者乱人之国，其源深于女祸。女，色而已，宦者之害，非一端也。
盖其用事也近而习，其为心也专而忍。能以小善中人之意，小信固人之心，使人主必信而亲之。待其已信，然后惧以祸福而把持之。虽有忠臣、硕士列于朝廷，而人主以为去己疏远，不若起居饮食、前后左右之亲可恃也。故前后左右者日益亲，而忠臣、硕士日益疏，而人主之势日益孤。势孤，则惧祸之心日益切，而把持者日益牢。安危出其喜怒，祸患伏于帷闼，则向之所谓可恃者，乃所以为患也。患已深而觉之，欲与疏远之臣图左右之亲近，缓之则养祸而益深，急之则挟人主以为质。虽有圣智，不能与谋。谋之而不可为，为之而不可成，至其甚，则俱伤而两败。故其大者亡国，其次亡身，而使奸豪得借以为资而起，至抉其种类，尽杀以快天下之心而后已。此前史所载宦者之祸常如此者，非一世也。
夫为人主者，非欲养祸于内而疏忠臣、硕士于外，盖其渐积而势使之然也。夫女色之惑，不幸而不悟，而祸斯及矣。使其一悟，捽而去之可也。宦者之为祸，虽欲悔悟，而势有不得而去也，唐昭宗之事是已。故曰“深于女祸者”，谓此也。可不戒哉？
伶官传序
作者：欧阳修
朝代：宋

呜呼！盛衰之理，虽曰天命，岂非人事哉！原庄宗之所以得天下，与其所以失之者，可以知之矣。
世言晋王之将终也，以三矢赐庄宗而告之曰：“梁，吾仇也；燕王，吾所立，契丹与吾约为兄弟，而皆背晋以归梁。此三者，吾遗恨也。与尔三矢，尔其无忘乃父之志！”庄宗受而藏之于庙。其后用兵，则遣从事以一少牢告庙，请其矢，盛以锦囊，负而前驱，及凯旋而纳之。
方其系燕父子以组，函梁君臣之首，入于太庙，还矢先王，而告以成功，其意气之盛，可谓壮哉！及仇雠已灭，天下已定，一夫夜呼，乱者四应，仓皇东出，未及见贼而士卒离散，君臣相顾，不知所归，至于誓天断发，泣下沾襟，何其衰也！岂得之难而失之易欤？抑本其成败之迹， 而皆自于人欤？《书》曰：“满招损，谦受益。” 忧劳可以兴国，逸豫可以亡身，自然之理也。
故方其盛也，举天下豪杰，莫能与之争；及其衰也，数十伶人困之，而身死国灭，为天下笑。夫祸患常积于忽微，而智勇多困于所溺，岂独伶人也哉！
六一居士传
作者：欧阳修
朝代：宋

六一居士初谪滁山，自号醉翁。既老而衰且病，将退休于颍水之上，则又更号六一居士。
客有问曰：“六一，何谓也？”居士曰：“吾家藏书一万卷，集录三代以来金石遗文一千卷，有琴一张，有棋一局，而常置酒一壶。”客曰：“是为五一尔，奈何？”居士曰：“以吾一翁，老于此五物之间，是岂不为六一乎？”客笑曰：“子欲逃名者乎？而屡易其号。此庄生所诮畏影而走乎日中者也；余将见子疾走大喘渴死，而名不得逃也。”居士曰：“吾因知名之不可逃，然亦知夫不必逃也；吾为此名，聊以志吾之乐尔。”客曰：“其乐如何？”居士曰：“吾之乐可胜道哉！方其得意于五物也，泰山在前而不见，疾雷破柱而不惊；虽响九奏于洞庭之野，阅大战于涿鹿之原，未足喻其乐且适也。然常患不得极吾乐于其间者，世事之为吾累者众也。其大者有二焉，轩裳珪组劳吾形于外，忧患思虑劳吾心于内，使吾形不病而已悴，心未老而先衰，尚何暇于五物哉？虽然，吾自乞其身于朝者三年矣，一日天子恻然哀之，赐其骸骨，使得与此五物偕返于田庐，庶几偿其夙愿焉。此吾之所以志也。”客复笑曰：“子知轩裳珪组之累其形，而不知五物之累其心乎？”居士曰：“不然。累于彼者已劳矣，又多忧；累于此者既佚矣，幸无患。吾其何择哉？”于是与客俱起，握手大笑曰：“置之，区区不足较也。”
已而叹曰：“夫士少而仕，老而休，盖有不待七十者矣。吾素慕之，宜去一也。吾尝用于时矣，而讫无称焉，宜去二也。壮犹如此，今既老且病矣，乃以难强之筋骸，贪过分之荣禄，是将违其素志而自食其言，宜去三也。吾负三宜去，虽无五物，其去宜矣，复何道哉！”
熙宁三年九月七日，六一居士自传。
养鱼记
作者：欧阳修
朝代：宋

折檐之前有隙地，方四五丈，直对非非堂。修竹环绕荫映，未尝植物。因洿以为池，不方不圆，任其地形；不甃不筑，全其自然。纵锸以浚之，汲井以盈之。湛乎汪洋，晶乎清明。微风而波，无波而平。若星若月，精彩下入。予偃息其上，潜形于毫芒；循漪沿岸，渺然有江湖千里之想。斯足以舒忧隘而娱穷独也。
乃求渔者之罟，市数十鱼，童子养之乎其中。童子以为斗斛之水不能广其容，盖活其小者而弃其大者。怪而问之，且以是对。嗟乎，其童子无乃嚚昏而无识矣乎！予观巨鱼枯涸在旁，不得其所，而群小鱼游戏乎浅狭之间，有若自足焉，感之而作养鱼记。
卖油翁
作者：欧阳修
朝代：宋

陈康肃公善射，当世无双 ，公亦以此自矜。尝射于家圃，有卖油翁释担而立，睨之，久而不去。见其发矢十中八九，但微颔之。
康肃问曰：“汝亦知射乎？吾射不亦精乎？”翁曰：“无他， 但手熟尔。”康肃忿然曰：“尔安敢轻吾射！”翁曰：“以我酌油知之。”乃取一葫芦置于地，以钱覆其口，徐以杓酌油沥之，自钱孔入，而钱不湿。因曰：“我亦无他，惟手熟尔。”康肃笑而遣之。
此与庄生所谓解牛斫轮者何异？
好女儿令好女儿
作者：欧阳修
朝代：宋

眼细眉长。宫样梳妆。靸鞋儿走向花下立著。一身绣出，两同心字，浅浅金黄。早是肌肤轻渺，抱著了、暖仍香。姿姿媚媚端正好，怎教人别後，从头仔细，断得思量。
梅圣俞诗集序
作者：欧阳修
朝代：宋

予闻世谓诗人少达而多穷，夫岂然哉？盖世所传诗者，多出于古穷人之辞也。凡士之蕴其所有，而不得施于世者，多喜自放于山巅水涯之外，见虫鱼草木风云鸟兽之状类，往往探其奇怪，内有忧思感愤之郁积，其兴于怨刺，以道羁臣寡妇之所叹，而写人情之难言。盖愈穷则愈工。然则非诗之能穷人，殆穷者而后工也。
予友梅圣俞，少以荫补为吏，累举进士，辄抑于有司，困于州县，凡十余年。年今五十，犹从辟书，为人之佐，郁其所蓄，不得奋见于事业。其家宛陵，幼习于诗，自为童子，出语已惊其长老。既长，学乎六经仁义之说，其为文章，简古纯粹，不求苟说于世。世之人徒知其诗而已。然时无贤愚，语诗者必求之圣俞；圣俞亦自以其不得志者，乐于诗而发之，故其平生所作，于诗尤多。世既知之矣，而未有荐于上者。昔王文康公尝见而叹曰：“二百年无此作矣！”虽知之深，亦不果荐也。若使其幸得用于朝廷，作为雅、颂，以歌咏大宋之功德，荐之清庙，而追商、周、鲁颂之作者，岂不伟欤！奈何使其老不得志，而为穷者之诗，乃徒发于虫鱼物类，羁愁感叹之言。世徒喜其工，不知其穷之久而将老也！可不惜哉！
圣俞诗既多，不自收拾。其妻之兄子谢景初，惧其多而易失也，取其自洛阳至于吴兴以来所作，次为十卷。予尝嗜圣俞诗，而患不能尽得之，遽喜谢氏之能类次也，辄序而藏之。
其后十五年，圣俞以疾卒于京师，余既哭而铭之，因索于其家，得其遗稿千余篇，并旧所藏，掇其尤者六百七十七篇，为一十五卷。呜呼！吾于圣俞诗论之详矣，故不复云。
庐陵欧阳修序。
泷冈阡表
作者：欧阳修
朝代：宋

呜呼！惟我皇考崇公，卜吉于泷冈之六十年，其子修始克表于其阡。非敢缓也，盖有待也。
修不幸，生四岁而孤。太夫人守节自誓；居穷，自力于衣食，以长以教俾至于成人。太夫人告之曰：汝父为吏廉，而好施与，喜宾客；其俸禄虽薄，常不使有余。曰：“毋以是为我累。”故其亡也，无一瓦之覆，一垄之植，以庇而为生；吾何恃而能自守邪？吾于汝父，知其一二，以有待于汝也。自吾为汝家妇，不及事吾姑；然知汝父之能养也。汝孤而幼，吾不能知汝之必有立；然知汝父之必将有后也。吾之始归也，汝父免于母丧方逾年，岁时祭祀，则必涕泣，曰：“祭而丰，不如养之薄也。”间御酒食，则又涕泣，曰：“昔常不足，而今有余，其何及也！”吾始一二见之，以为新免于丧适然耳。既而其后常然，至其终身，未尝不然。吾虽不及事姑，而以此知汝父之能养也。汝父为吏，尝夜烛治官书，屡废而叹。吾问之，则曰：“此死狱也，我求其生不得尔。”吾曰：“生可求乎？”曰：“求其生而不得，则死者与我皆无恨也；矧求而有得邪，以其有得，则知不求而死者有恨也。夫常求其生，犹失之死，而世常求其死也。”回顾乳者剑汝而立于旁，因指而叹，曰：“术者谓我岁行在戌将死，使其言然，吾不及见儿之立也，后当以我语告之。”其平居教他子弟，常用此语，吾耳熟焉，故能详也。其施于外事，吾不能知；其居于家，无所矜饰，而所为如此，是真发于中者邪！呜呼！其心厚于仁者邪！此吾知汝父之必将有后也。汝其勉之！夫养不必丰，要于孝；利虽不得博于物，要其心之厚于仁。吾不能教汝，此汝父之志也。”修泣而志之，不敢忘。
先公少孤力学，咸平三年进士及第，为道州判官，泗绵二州推官；又为泰州判官。享年五十有九，葬沙溪之泷冈。
太夫人姓郑氏，考讳德仪，世为江南名族。太夫人恭俭仁爱而有礼；初封福昌县太君，进封乐安、安康、彭城三郡太君。自其家少微时，治其家以俭约，其后常不使过之，曰：“吾儿不能苟合于世，俭薄所以居患难也。”其后修贬夷陵，太夫人言笑自若，曰：“汝家故贫贱也，吾处之有素矣。汝能安之，吾亦安矣。”
自先公之亡二十年，修始得禄而养。又十有二年，烈官于朝，始得赠封其亲。又十年，修为龙图阁直学士，尚书吏部郎中，留守南京，太夫人以疾终于官舍，享年七十有二。又八年，修以非才入副枢密，遂参政事，又七年而罢。自登二府，天子推恩，褒其三世，盖自嘉祐以来，逢国大庆，必加宠锡。皇曾祖府君累赠金紫光禄大夫、太师、中书令；曾祖妣累封楚国太夫人。皇祖府君累赠金紫光禄大夫、太师、中书令兼尚书令，祖妣累封吴国太夫人。皇考崇公累赠金紫光禄大夫、太师、中书令兼尚书令。皇妣累封越国太夫人。今上初郊，皇考赐爵为崇国公，太夫人进号魏国。
于是小子修泣而言曰：“呜呼！为善无不报，而迟速有时，此理之常也。惟我祖考，积善成德，宜享其隆，虽不克有于其躬，而赐爵受封，显荣褒大，实有三朝之锡命，是足以表见于后世，而庇赖其子孙矣。”乃列其世谱，具刻于碑，既又载我皇考崇公之遗训，太夫人之所以教，而有待于修者，并揭于阡。俾知夫小子修之德薄能鲜，遭时窃位，而幸全大节，不辱其先者，其来有自。 熙宁三年，岁次庚戌，四月辛酉朔，十有五日乙亥，男推诚、保德、崇仁、翊戴功臣，观文殿学士，特进，行兵部尚书，知青州军州事，兼管内劝农使，充京东路安抚使，上柱国，乐安郡开国公，食邑四千三百户，食实封一千二百户，修表。
洞仙歌令洞仙歌
作者：欧阳修
朝代：宋

情知须病，奈自家先肯。天甚教伊恁端正。忆年时、兰棹独倚春风，相怜处、月影花相映。别来凭谁诉，空寄香笺，拟问前欢甚时更。后约与新期，易失难寻，空肠断、损风流心性。除只把、芳尊强开颜，奈酒到愁肠，醉了还醒。
画地学书
作者：欧阳修
朝代：宋

欧阳修，字永叔，庐陵人。四岁而孤，母郑，守节自誓，亲诲之学。家贫，至以荻画地学书。幼敏悟过人，读书辄成诵。及冠，嶷然有声。
修始在滁州，号醉翁，晚更号六一居士。天资刚劲，见义勇为，虽机阱在前，触发之不顾。放逐流离，至于再三，志气自若也。
画舫斋记
作者：欧阳修
朝代：宋

予至滑之三月，即其署东偏之室，治为燕私之居，而名曰画舫斋。斋广一室，其深七室，以户相通，凡入予室者，如入乎舟中。其温室之奥，则穴其上以为明；其虚室之疏以达，则槛栏其两旁以为坐立之倚。凡偃休于吾斋者，又如偃休乎舟中。山石崷崒，佳花美木之植列于两檐之外，又似泛乎中流，而左山右林之相映，皆可爱者。因以舟名焉。
《周易》之象，至于履险蹈难，必曰涉川。盖舟之为物，所以济难而非安居之用也。今予治斋于署，以为燕安，而反以舟名之，岂不戾哉？矧予又尝以罪谪，走江湖间，自汴绝淮，浮于大江，至于巴峡，转而以入于汉沔，计其水行几万余里。其羁穷不幸，而卒遭风波之恐，往往叫号神明以脱须臾之命者，数矣。当其恐时，顾视前后凡舟之人，非为商贾，则必仕宦。因窃自叹，以谓非冒利与不得已者，孰肯至是哉？赖天之惠，全活其生。今得除去宿负，列官于朝，以来是州，饱廪食而安署居。追思曩时山川所历，舟楫之危，蛟鼋之出没，波涛之汹欻，宜其寝惊而梦愕。而乃忘其险阻，犹以舟名其斋，岂真乐于舟居者邪！
然予闻古之人，有逃世远去江湖之上，终身而不肯反者，其必有所乐也。苟非冒利于险，有罪而不得已，使顺风恬波，傲然枕席之上，一日而千里，则舟之行岂不乐哉！顾予诚有所未暇，而舫者宴嬉之舟也，姑以名予斋，奚曰不宜？
予友蔡君谟善大书，颇怪伟，将乞大字以题于楹。惧其疑予之所以名斋者，故具以云。又因以置于壁。
壬午十二月十二日书。
相州昼锦堂记
作者：欧阳修
朝代：宋

仕宦而至将相，富贵而归故乡。此人情之所荣，而今昔之所同也。
盖士方穷时，困厄闾里，庸人孺子，皆得易而侮之。若季子不礼于其嫂，买臣见弃于其妻。一旦高车驷马，旗旄导前，而骑卒拥后，夹道之人，相与骈肩累迹，瞻望咨嗟；而所谓庸夫愚妇者，奔走骇汗，羞愧俯伏，以自悔罪于车尘马足之间。此一介之士，得志于当时，而意气之盛，昔人比之衣锦之荣者也。
惟大丞相魏国公则不然：公，相人也，世有令德，为时名卿。自公少时，已擢高科，登显仕。海内之士，闻下风而望余光者，盖亦有年矣。所谓将相而富贵，皆公所宜素有；非如穷厄之人，侥幸得志于一时，出于庸夫愚妇之不意，以惊骇而夸耀之也。然则高牙大纛，不足为公荣；桓圭衮冕，不足为公贵。惟德被生民，而功施社稷，勒之金石，播之声诗，以耀后世而垂无穷，此公之志，而士亦以此望于公也。岂止夸一时而荣一乡哉！
公在至和中，尝以武康之节，来治于相，乃作“昼锦”之堂于后圃。既又刻诗于石，以遗相人。其言以快恩仇、矜名誉为可薄，盖不以昔人所夸者为荣，而以为戒。于此见公之视富贵为何如，而其志岂易量哉！故能出入将相，勤劳王家，而夷险一节。至于临大事，决大议，垂绅正笏，不动声色，而措天下于泰山之安：可谓社稷之臣矣！其丰功盛烈，所以铭彝鼎而被弦歌者，乃邦家之光，非闾里之荣也。
余虽不获登公之堂，幸尝窃诵公之诗，乐公之志有成，而喜为天下道也。于是乎书。
尚书吏部侍郎、参知政事欧阳修记。
真州东园记
作者：欧阳修
朝代：宋

真为州，当东南之水会，故为江淮、两浙、荆湖发运使之治所。龙图阁直学士施君正臣、侍御史许君子春之为使也，得监察御史里行马君仲涂为其判官。三人者乐其相得之欢，而因其暇日得州之监军废营以作东园，而日往游焉。
岁秋八月，子春以其职事走京师，图其所谓东园者来以示予曰：“园之广百亩，而流水横其前，清池浸其右，高台起其北。台，吾望以拂云之亭；池，吾俯以澄虚之阁；水，吾泛以画舫之舟。敞其中以为清宴之堂，辟其后以为射宾之圃。芙蕖芰荷之的历，幽兰白芷之芬芳，与夫佳花美木列植而交阴，此前日之苍烟白露而荆棘也；高甍巨桷，水光日景动摇而上下；其宽闲深靓，可以答远响而生清风，此前日之颓垣断堑而荒墟也；嘉时令节，州人士女啸歌而管弦，此前日之晦冥风雨、鼪鼯鸟兽之嗥音也。吾于是信有力焉。凡图之所载，皆其一二之略也。若乃升于高以望江山之远近，嬉于水而逐鱼鸟之浮沉，其物象意趣、登临之乐，览者各自得焉。凡工之所不能画者，吾亦不能言也，其为吾书其大概焉。”
又曰：“真，天下之冲也。四方之宾客往来者，吾与之共乐于此，岂独私吾三人者哉？然而池台日益以新，草木日益以茂，四方之士无日而不来，而吾三人者有时皆去也，岂不眷眷于是哉？不为之记，则后孰知其自吾三人者始也？”
予以为三君之材贤足以相济，而又协于其职，知所先后，使上下给足，而东南六路之人无辛苦愁怨之声，然后休其余闲，又与四方贤士大夫共乐于此。是皆可嘉也，乃为之书。庐陵欧阳修记。
祭石曼卿文
作者：欧阳修
朝代：宋

维治平四年七月日，具官欧阳修，谨遣尚书都省令史李敭，至于太清，以清酌庶羞之奠，致祭于亡友曼卿之墓下，而吊之以文。曰：
呜呼曼卿！生而为英，死而为灵。其同乎万物生死，而复归于无物者，暂聚之形；不与万物共尽，而卓然其不配者，后世之名。此自古圣贤，莫不皆然，而著在简册者，昭如日星。
呜呼曼卿！吾不见子久矣，犹能仿佛子之平生。其轩昂磊落，突兀峥嵘而埋藏于地下者，意其不化为朽壤，而为金玉之精。不然，生长松之千尺，产灵芝而九茎。奈何荒烟野蔓，荆棘纵横；风凄露下，走磷飞萤！但见牧童樵叟，歌吟上下，与夫惊禽骇兽，悲鸣踯躅而咿嘤。今固如此，更千秋而万岁兮，安知其不穴藏孤貉与鼯鼪？此自古圣贤亦皆然兮，独不见夫累累乎旷野与荒城！
呜呼曼卿！盛衰之理，吾固知其如此，而感念畴昔，悲凉凄怆，不觉临风而陨涕者，有愧乎太上之忘情。尚飨！
秋声赋
作者：欧阳修
朝代：宋

欧阳子方夜读书，闻有声自西南来者，悚然而听之，曰：“异哉！”初淅沥以萧飒，忽奔腾而砰湃，如波涛夜惊，风雨骤至。其触于物也，鏦鏦铮铮，金铁皆鸣；又如赴敌之兵，衔枚疾走，不闻号令，但闻人马之行声。予谓童子：“此何声也？汝出视之。”童子曰：“星月皎洁，明河在天，四无人声，声在树间。”
余曰：“噫嘻悲哉！此秋声也，胡为而来哉？盖夫秋之为状也：其色惨淡，烟霏云敛；其容清明，天高日晶；其气栗冽，砭人肌骨；其意萧条，山川寂寥。故其为声也，凄凄切切，呼号愤发。丰草绿缛而争茂，佳木葱茏而可悦；草拂之而色变，木遭之而叶脱。其所以摧败零落者，乃其一气之余烈。夫秋，刑官也，于时为阴；又兵象也，于行用金，是谓天地之义气，常以肃杀而为心。天之于物，春生秋实，故其在乐也，商声主西方之音，夷则为七月之律。商，伤也，物既老而悲伤；夷，戮也，物过盛而当杀。”
“嗟乎！草木无情，有时飘零。人为动物，惟物之灵；百忧感其心，万事劳其形；有动于中，必摇其精。而况思其力之所不及，忧其智之所不能；宜其渥然丹者为槁木，黟然黑者为星星。奈何以非金石之质，欲与草木而争荣？念谁为之戕贼，亦何恨乎秋声！”
童子莫对，垂头而睡。但闻四壁虫声唧唧，如助予之叹息。
读李翱文
作者：欧阳修
朝代：宋

予始读翱《复性书》三篇，曰：此《中庸》之义疏尔。智者诚其性，当读《中庸》；愚者虽读此不晓也，不作可焉。又读《与韩侍郎荐贤书》，以谓翱特穷时愤世无荐己者，故丁宁如此；使其得志，亦未必。以韩为秦汉间好侠行义之一豪俊，亦善论人者也。最后读《幽怀赋》，然后置书而叹，叹已复读，不自休。恨，翱不生于今，不得与之交；又恨予不得生翱时，与翱上下其论也删。
凡昔翱一时人，有道而能文者，莫若韩愈。愈尝有赋矣，不过羡二鸟之光荣，叹一饱之无时尔。此其心使光荣而饱，则不复云矣。若翱独不然，其赋曰：“众嚣嚣而杂处兮，成叹老而嗟卑；视予心之不然兮，虑行道之犹非。”又怪神尧以一旅取天下，后世子孙不能以天下取河北，以为忧必。呜呼！使当时君子皆易其叹老嗟卑之心为翱所忧之心，则唐之天下岂有乱与亡哉？
然翱幸不生今时，见今之事，则其忧又甚矣。奈何今之人不忧也？余行天下，见人多矣，脱有一人能如翱忧者，又皆贱远，与翱无异；其余光荣而饱者，一闻忧世之言，不以为狂人，则以为病痴子，不怒则笑之矣。呜呼，在位而不肯自忧，又禁他人使皆不得忧，可叹也夫！
景祐三年十月十七日，欧阳修书。
送杨寘序
作者：欧阳修
朝代：宋

予尝有幽忧之疾，退而闲居，不能治也。既而学琴于友人孙道滋，受宫声数引，久而乐之，不知其疾之在体也。夫疾，生乎忧者也。药之毒者，能攻其疾之聚，不若声之至者，能和其心之所不平。心而平，不和者和，则疾之忘也宜哉。
夫琴之为技小矣，及其至也，大者为宫，细者为羽，操弦骤作，忽然变之，急者凄然以促，缓者舒然以和，如崩崖裂石、高山出泉，而风雨夜至也。如怨夫寡妇之叹息，雌雄雍雍之相鸣也。其忧深思远，则舜与文王、孔子之遗音也；悲愁感愤，则伯奇孤子、屈原忠臣之所叹也。喜怒哀乐，动人必深。而纯古淡泊，与夫尧舜三代之言语、孔子之文章、《易》之忧患、《诗》之怨刺无以异。其能听之以耳，应之以手，取其和者，道其湮郁，写其幽思，则感人之际，亦有至者焉。
予友杨君，好学有文，累以进士举，不得志。及从荫调，为尉于剑浦，区区在东南数千里外．是其心固有不平者。且少又多疾，而南方少医药。风俗饮食异宜。以多疾之体，有不平之心，居异宜之俗，其能郁郁以久乎？然欲平其心以养其疾，于琴亦将有得焉。故予作《琴说》以赠其行，且邀道滋酌酒，进琴以为别。
醉翁亭记
作者：欧阳修
朝代：宋

环滁皆山也。其西南诸峰，林壑尤美，望之蔚然而深秀者，琅琊也。山行六七里，渐闻水声潺潺而泻出于两峰之间者，酿泉也。峰回路转，有亭翼然临于泉上者，醉翁亭也。作亭者谁？山之僧智仙也。名之者谁？太守自谓也。太守与客来饮于此，饮少辄醉，而年又最高，故自号曰醉翁也。醉翁之意不在酒，在乎山水之间也。山水之乐，得之心而寓之酒也。
若夫日出而林霏开，云归而岩穴暝，晦明变化者，山间之朝暮也。野芳发而幽香，佳木秀而繁阴，风霜高洁，水落而石出者，山间之四时也。朝而往，暮而归，四时之景不同，而乐亦无穷也。
至于负者歌于途，行者休于树，前者呼，后者应，伛偻提携，往来而不绝者，滁人游也。临溪而渔，溪深而鱼肥。酿泉为酒，泉香而酒洌；山肴野蔌，杂然而前陈者，太守宴也。宴酣之乐，非丝非竹，射者中，弈者胜，觥筹交错，起坐而喧哗者，众宾欢也。苍颜白发，颓然乎其间者，太守醉也。
已而夕阳在山，人影散乱，太守归而宾客从也。树林阴翳，鸣声上下，游人去而禽鸟乐也。然而禽鸟知山林之乐，而不知人之乐；人知从太守游而乐，而不知太守之乐其乐也。醉能同其乐，醒能述以文者，太守也。太守谓谁？庐陵欧阳修也。
释秘演诗集序
作者：欧阳修
朝代：宋

予少以进士游京师，因得尽交当世之贤豪。然犹以谓国家臣一四海，休兵革，养息天下以无事者四十年，而智谋雄伟非常之士，无所用其能者，往往伏而不出，山林屠贩，必有老死而世莫见者，欲从而求之不可得。其后得吾亡友石曼卿。
曼卿为人，廓然有大志，时人不能用其材，曼卿亦不屈以求合。无所放其意，则往往从布衣野老酣嬉，淋漓颠倒而不厌。予疑所谓伏而不见者，庶几狎而得之，故尝喜从曼卿游，欲因以阴求天下奇士。
浮屠秘演者，与曼卿交最久，亦能遗外世俗，以气节相高。二人欢然无所间。曼卿隐于酒，秘演隐于浮屠，皆奇男子也。然喜为歌诗以自娱，当其极饮大醉，歌吟笑呼，以适天下之乐，何其壮也！一时贤士，皆愿从其游，予亦时至其室。十年之间，秘演北渡河，东之济、郓，无所合，困而归，曼卿已死，秘演亦老病。嗟夫！二人者，予乃见其盛衰，则予亦将老矣！
夫曼卿诗辞清绝，尤称秘演之作，以为雅健有诗人之意。秘演状貌雄杰，其胸中浩然。既习于佛，无所用，独其诗可行于世。而懒不自惜，已老，胠其橐，尚得三、四百篇，皆可喜者。
曼卿死，秘演漠然无所向。闻东南多山水，其巅崖崛峍，江涛汹涌，甚可壮也，欲往游焉。足以知其老而志在也。于其将行，为叙其诗，因道其盛时以悲其衰。
庆历二年十二月二十八日庐陵欧阳修序。
鼓笛慢水龙吟
作者：欧阳修
朝代：宋

缕金裙窣轻纱，透红莹玉真堪爱。多情更把，眼儿斜盼，眉儿敛黛。舞态歌阑，困偎香脸，酒红微带。便直饶、更有丹青妙手，应难写、天然态。长恐有时不见，每饶伊、百般娇騃。眼穿肠断，如今千种，思量无奈。花谢春归，梦回云散，欲寻难再。暗消魂，但觉鸳衾凤枕，有余香在。
歌二首·其二
作者：欽宗朱后
朝代：宋

昔居天上兮珠宮玉闕，今入草莽兮事何可說。
屈身辱志兮恨何時雪，誓速歸泉下兮此愁可絕。
好女兒令·好女兒
作者：歐陽修
朝代：宋

眼細眉長。宮樣梳妝。靸鞋兒走向花下立著。一身繡出，兩同心字，淺淺金黃。早是肌膚輕渺，抱著了、暖仍香。姿姿媚媚端正好，怎教人別後，從頭仔細，斷得思量。
少年遊
作者：歐陽修
朝代：宋

闌干十二獨憑春。晴碧遠連雲。千里萬里，二月三月，行色苦愁人。謝家池上，江淹浦畔，吟魄與離魂。那堪疏雨滴黃昏。更特地、憶王孫。
少年遊
作者：歐陽修
朝代：宋

肉紅圓樣淺心黃。枝上巧如裝。雨輕煙重，無憀天氣，啼破曉來妝。寒輕貼體風頭冷，忍拋棄、向秋光。不會深心，為誰惆悵，回面恨斜陽。
少年遊
作者：歐陽修
朝代：宋

去年秋晚此園中。攜手玩芳叢。拈花嗅蕊，惱煙撩霧，拼醉倚西風。今年重對芳叢處，追往事、又成空。敲遍闌干，向人無語，惆悵滿枝紅。
御帶花
作者：歐陽修
朝代：宋

青春何處風光好，帝裡偏愛元夕。萬重繪彩，構一屏峰嶺，半空金碧。寶檠銀釭，耀絳幕、龍虎騰擲。沙堤遠，雕輪繡轂，爭走五王宅。雍容熙熙晝，會樂府神姬，海洞仙客。拽香搖翠，稱執手行歌，錦街天陌。月淡寒輕，漸向曉、漏聲寂寂。當年少，狂心未已，不醉怎歸得。
恨春遲
作者：歐陽修
朝代：宋

欲借江梅薦飲。望隴驛、音息沈沈。住在柳州東，彼此相思，夢迴雲去難尋。歸燕來時花期浸。淡月墜、將曉還陰。爭奈多情易感，風信無憑，如何消遣初心。
感庭秋·撼庭秋
作者：歐陽修
朝代：宋

紅箋封了還重拆。這添追憶。且教伊見我，別來翠減香銷端的。淥波平遠，暮山重疊，算難憑鱗翼。倚危樓極目，無情細草長天色。
憶漢月
作者：歐陽修
朝代：宋

紅豔幾枝輕嫋。新被東風開了。倚煙啼露為誰嬌，故惹蝶憐蜂惱。多情遊賞處，留戀向、綠叢千繞。酒闌歡罷不成歸，腸斷月斜春老。
憶秦娥
作者：歐陽修
朝代：宋

十五六，脫羅裳，長恁黛眉蹙。紅玉暖，入人懷，春困熟。展香裀，帳前明畫燭。眼波長，斜浸鬢雲綠。看不足。苦殘宵、更漏促。
桃源憶故人
作者：歐陽修
朝代：宋

梅梢弄粉香猶嫩。欲寄江南春信。別後寸腸縈損。說與伊爭穩。小爐獨守寒灰盡。忍淚低頭畫盡。眉上萬重新恨。竟日無人問。
桃源憶故人
作者：歐陽修
朝代：宋

碧紗影弄東風曉。一夜海棠開了。枝上數聲啼鳥。妝點愁多少。妒雲恨雨腰支嫋。眉黛不忺重掃。薄倖不來春老。羞帶宜男草。
桃源憶故人
作者：歐陽修
朝代：宋

鶯愁燕苦春歸去。寂寂花飄紅雨。碧草綠楊歧路。況是長亭暮。少年行客情難訴。泣對東風無語。目斷兩三煙樹。翠隔江淹浦。
清平樂
作者：歐陽修
朝代：宋

小庭春老。碧砌紅萱草。長憶小闌閒共繞。攜手綠叢含笑。別來音信全乖。舊期前事堪猜。門掩日斜人靜，落花愁點青苔。
聖無憂·烏夜啼
作者：歐陽修
朝代：宋

珠簾卷，暮雲愁。垂楊暗鎖青樓。煙雨濛濛如畫，輕風吹旋收。香斷錦屏新別，人閒玉簟初秋。多少舊歡新恨，書杳杳、夢悠悠。
蕙香囊·鵲橋仙
作者：歐陽修
朝代：宋

身作琵琶，調全宮羽，佳人自然用意。寶檀槽在雪胸前，倚香臍、橫枕瓊臂。組帶金鉤，背垂紅綬，纖指轉弦韻細。願伊只恁撥梁州，且多時、得在懷裡。
訴衷情
作者：歐陽修
朝代：宋

離懷酒病兩忡忡。倚枕夢無蹤。可憐有人今夜，膽小怯房空。楊柳綠，杏梢紅。負春風。迢迢別恨，脈脈歸心，付與徵鴻。
訴衷情
作者：歐陽修
朝代：宋

清晨簾幕卷輕霜。呵手試梅妝。都緣自有離恨，故畫作遠山長。思往事，惜流芳。易成傷。擬歌先斂，欲笑還顰，最斷人腸。
訴衷情
作者：歐陽修
朝代：宋

歌時眉黛舞時腰。無處不嬌饒。初剪菊、欲登高。天氣怯鮫綃。紫絲障，綠楊橋。路迢迢。酒闌歌罷，一度歸時，一度魂消。
醉蓬萊
作者：歐陽修
朝代：宋

見羞容斂翠，嫩臉勻紅，素腰嫋娜。紅藥闌邊，惱不教伊過。半掩嬌羞，語聲低顫，問道有人知麼。強整羅裙，偷回波眼，佯行佯坐。更問假如，事還成後，亂了雲鬟，被娘猜破。我且歸家，你而今休呵。更為娘行，有些針線，誚未曾收囉。卻待更闌，庭花影下，重來則個。
長相思
作者：歐陽修
朝代：宋

深花枝。淺花枝。深淺花枝相併時。花枝難似伊。玉如肌。柳如眉。愛著鵝黃金縷衣。啼妝更為誰。
長相思
作者：歐陽修
朝代：宋

花似伊。柳似伊。花柳青春人別離。低頭雙淚垂。長江東。長江西。兩岸鴛鴦兩處飛。相逢知幾時。
長相思
作者：歐陽修
朝代：宋

蘋滿溪。柳繞堤。相送行人溪水西。回時隴月低。煙霏霏。風悽悽。重倚朱門聽馬嘶。寒鷗相對飛。
鵲橋仙
作者：歐陽修
朝代：宋

月波清霽，煙容明淡，靈漢舊期還至。鵲迎橋路接天津，映夾岸、星榆點綴。雲屏未卷，仙雞催曉，腸斷去年情味。多應天意不教長，恁恐把、歡娛容易。
鶴沖天
作者：歐陽修
朝代：宋

梅謝粉，柳拖金。香滿舊園林。養花天氣半晴陰。花好卻愁深。花無數。愁無數。花好卻愁春去。戴花持酒祝東風。千萬莫匆匆。
鹽角兒
作者：歐陽修
朝代：宋

增之太長，減之太短，出群風格。施朱太赤，施粉太白，傾城顏色。慧多多，嬌的的。天付與、教誰憐惜。除非我、偎著抱著，更有何人消得。
鹽角兒
作者：歐陽修
朝代：宋

人生最苦，少年不得，鴛幃相守。西風時節，那堪話別，雙蛾頻皺。暗消魂，重回首。奈心兒裡、彼此皆有。後時我、兩個相見，管取一雙清瘦。
瑞鶴仙
作者：歐陽光祖
朝代：宋

得毛韓經學。振祖風，挺挺凌煙勳業。文章世為甲。果妙齡秀髮，薦膺衡鶚。名登雁塔。訪梅仙，種河陽桃李，從茲兩綰銅符，多少吏民歡洽。慶愜。歸來整頓，松竹笑傲，武夷溪壑。韶光恰匝。清明過了旬浹。喜當初度日。稱觴春酒，一飲紅生雙頰。願兒孫，世襲簪纓，代常不乏。
醉蓬萊
作者：段倚
朝代：宋

正星杓首舍，月律開祥，嗣興芳序。夢協長庚，誕清朝儀羽。運繼姬周，慶流嵩嶽，認再生申甫。職尹京華，功宣國計，聲猷兼著。子建文章，懿侯宗範，叔度襟懷，紫芝眉宇。燕啟佳辰，滿東風蘭霧，脆管繁弦，繡裀檀板，會飯中仙侶。世仰真賢，朝尊大老，長親堯主。
歌一首
作者：段穀
朝代：宋

一間茅屋，尚自修治。
信任風吹，連簷破碎。
斗栱邪欹，看看倒也。
牆壁作散土一堆，主人永不來歸。
歌一首
作者：段谷
朝代：宋

一间茅屋，尚自修治。信任风吹，连檐破碎。斗栱邪攲，看看倒也。墙壁作散土一堆，主人永不来归。
歌一首
作者：段谷
朝代：宋

一间茅屋，尚自修治。
信任风吹，连檐破碎。
斗栱邪欹，看看倒也。
墙壁作散土一堆，主人永不来归。
念奴嬌
作者：毛並
朝代：宋

少年奇志，笑功名畫虎，文章刻鵠。永夜漫漫悲晝短，難挽蒼龍銜燭。飛藿飄零，浮雲遷變，過眼郵傳速。昔人真意，眇然千載誰屬。猶喜二子當年，諸公籍甚，賞雲和孤竹。翰墨流傳知幾許，遺響宮商相續。夢裡京華，不須驚歎，春草年年綠。赤霄歸去，更看奔電噴玉。
念奴嬌
作者：毛並
朝代：宋

十年湖海，嘆潘郎憔悴，無心雲閣。強起登臨驚暮序，目極清霜搖落。散發層阿，振衣千仞，浩蕩窮林壑。泬寥無際，鏡天收盡雲腳。長嘯聲落悲風，想滄州萬里，當年歸約。回首區中無限事，此意誰同商略。欲駕飛鴻，翩然獨往，汗漫期相諾。滯留何事，坐令雙鬢如鶴。
念奴嬌
作者：毛並
朝代：宋

麗譙春晚，望東南千里，湖山佳色。畫戟門前清似水，時節初過燈夕。封井年登，京華日近，每報平安驛。滿城花柳，正須千騎尋覓。憶我年少追遊，叨兔園客右，多慚英識。今日懷人無限意，老淚尊前重滴。賦詠空傳，雄豪誰在，鬢點吳霜白。招呼一醉，幸公時慰愁寂。
念奴嬌
作者：毛並
朝代：宋

阿環家住閬風頂，絳闕瑤臺相接。翳鳳乘鸞人不見，隱隱霓裳雲衱。秀骨貞風，長眉翠淺，映白喉紅頰。非煙深處，渺然雲浪千疊。一笑徐福扁舟，春風空老盡，當時童妾。骨冷魂清驚夢到，同看碧桃千葉。寄語青童，何時丹就，為我留窮笈。天雞催曉，卻愁吹墮塵劫。
念奴嬌
作者：毛並
朝代：宋

素秋新霽，風露洗寥廓，珠宮瓊闕。簾幕生寒人未定，鵲羽驚飛林樾。河漢無聲，微雲收盡，相映寒光發。三千銀界，一時無此奇絕。正是老子南樓，多情孤負了，十分佳節。起舞徘徊誰為我，傾倒杯中明月。欲攬姮娥，扁舟滄海，戲濯凌波襪。漏殘鍾斷，坐愁人世超忽。
念奴嬌
作者：毛並
朝代：宋

王孫老去，算無地傾倒，胸中豪逸。小築三間便席捲，多少江山風月。萬壑迴流，千峰輸秀，人境成三絕。登臨佳處，鳥飛不盡空闊。追念輞水斜川，有風流千載，淵明摩詰。何必斯人聊一笑，俯仰今猶前日。只恐東州，催成棠陰，又作三年別。賞心難繼，莫教辜負華髮。
念奴嬌
作者：毛並
朝代：宋

層欄飛棟，壓孤城臨瞰，併吞空闊。千古吳京佳麗地，一覽江山奇絕。天際歸舟，雲中行樹，鷺點汀洲雪。三山無際，眇然相望溟渤。鳳麼遺響悲涼，故臺今不見，蒼煙蕪沒。千騎重來初起廢，緬想六朝人物。峴首他年，羊公終在，笑幾人磨滅。一時尊俎，且須同賦風月。
念奴嬌
作者：毛並
朝代：宋

倚風含露，似輕顰微笑，盈盈脈脈。染素勻紅，知費盡，多少東君心力。國豔酣晴，天香融暖，畫手爭傳得。綠窗朱戶，曉妝誰見凝寂。獨佔三月芳菲，千花百卉，算難爭春色。欲寄朝雲無限意，回首京塵猶隔。舞破霓裳，一枝渾似，醉倚香亭北。舊歡如夢，老懷那更追惜。
水龍吟
作者：毛並
朝代：宋

渺然震澤東來，太湖望極平無際。三吳風月，一江煙浪，古今絕致。羽化蓬萊，胸吞雲夢，不妨如此。看垂虹千丈，斜陽萬頃，盡倒影、青奩裡。追想扁舟去後，對汀洲、白蘋風起。只今誰會，水光山色，依然西子。安得超然，相從物外，此生終矣。念素心空在，徂年易失，淚如鉛水。
瑞鶴仙
作者：毛並
朝代：宋

柳風清晝溽。山櫻晚，一樹高紅爭熟。輕紗睡初足。悄無人、猗枕虛簷鳴玉。南園秉燭。嘆流光、容易過目。送春歸去，有無數弄禽，滿徑新竹。閒記追歡尋勝，杏棟西廂，粉牆南曲。別長會促。成何計，奈幽獨。縱湘弦難寄，韓香終在，屏山蝶夢斷續。對沿階、細草萋萋，為誰自綠。
眼兒媚
作者：毛並
朝代：宋

小溪微月淡無痕。殘雪擁孤村。攀條弄蕊，春愁相值，寂默無言。忍寒宜主何人見，應怯過黃昏。朝陽夢斷，燻殘瀋水，誰為招魂。
謁金門
作者：毛並
朝代：宋

春已半。芳草池塘綠遍。山北山南花爛熳。日長蜂蝶亂。閒掩屏山六扇。夢好強教驚斷。愁對畫梁雙語燕。故心人不見。
謁金門
作者：毛並
朝代：宋

傷離索。猶記並肩池閣。病起綠窗閒倚薄。一秋天氣惡。玉臂都寬金約。歌舞新來忘卻。回首故人天一角。半江楓又落。
風流子
作者：毛並
朝代：宋

新禽初弄舌，東郊外、催爾踏青期。漸晴灩翠漪，惠風駘蕩，暖蒸紅霧，淑景輝遲。粉牆外，杏花無限笑，楊柳不勝垂。閒裡歲華，但驚蕭索，老來心賞，尤惜芳菲。平生歌酒地，空回首，惆悵觸緒沾衣。誰見素琴翻恨，青鏡留悲。念千里雲遙，暮天長短，十年人杳，流水東西。惟有寄情芳草，依舊萋萋。
點絳唇
作者：毛並
朝代：宋

夜色侵霜，蕭蕭絡緯啼金井。夢寒初驚。一倍銅壺永。無限思量，展轉愁重省。燻爐冷。起來人靜。窗外梧桐影。
于飛樂
作者：毛滂
朝代：宋

水邊山，雲畔水，新出煙林。送秋來、雙檜寒陰。檜堂寒，香霧碧，簾箔清深。放衙隱几，誰知共、雲水無心。望西園，飛蓋夜，月到清尊。為詩翁、露冷風清。退紅裙，雲碧袖，花草爭春。勸翁強飲，莫孤負、風月留人。
于飛樂
作者：毛滂
朝代：宋

記瞢騰，濃睡裡，一片行雲。未多時、夢破雲驚。聽轆轤，聲斷也，井底銀瓶。不知羅帶，等閒便、結得同心。系畫船，楊柳岸，曉月亭亭。記陽關、斷韻殘聲。被西風，吹玉枕，酒魄還清。有些言語，獨自個、說與誰應。
于飛樂
作者：毛滂
朝代：宋

並梅兄，雙蝶子，煙縷衫輕。鳳凰釵、繚繞香雲。淡梳妝，□得恁，雪膩酥勻。揉春捻就，更是他、花與精神。黛尖低、桃萼破，微笑輕顰。早做成、役夢勞魂。好風前，佳月下，莫忘行人。扁舟去也，沒個事、多樣離情。
人嬌
作者：毛滂
朝代：宋

短棹猶停，寸心先往。說歸期、喚做的當。夕陽下地，重城遠樣。風露冷、高樓誤伊等望。今夜孤村，月明怎向。依還是、夢迴繡幌。遠山想像。秋波盪漾。明夜裡、與伊畫著眉上。
人嬌
作者：毛滂
朝代：宋

雪做屏風，花為行帳。屏帳裡、見春模樣。小晴未了，輕陰一餉。酒到處、恰如把春拈上。官柳黃輕，河堤綠漲。花多處、少停蘭槳。雪邊花際，平蕪疊幛。這一段、淒涼為誰悵望。
八節長歡
作者：毛滂
朝代：宋

澤國秋深。繡楹天近，坐久魂清。溪山繞尊酒，雲霧浥衣襟。餘霞孤雁送愁眼，寄寒閨、一點離心。杜老兩峰秀處，短髮疏巾。佳人為折寒英。羅袖溼、真珠露冷鈿金。幽豔為誰妍，東籬下、卻教醉倒淵明。君但飲，莫覷他、落日蕪城。從教夜、龍山清月，端的便解留人。
八節長歡
作者：毛滂
朝代：宋

名滿人間。記黃金殿，舊賜清閒。才高鸚鵡賦，風懍惠文冠。濤波何處試蛟鱷，到白頭、猶守溪山。且做龔黃樣度，留與人看。桃溪柳曲陰圓。離唱斷、旌旗卻卷春還。襦褲寄餘溫，雙石畔、唯聞吏膽長寒。詩翁去，誰細繞、屈曲闌干。從今後、南來幽夢，應隨月度雲端。
剔銀燈
作者：毛滂
朝代：宋

簾下風光自足。春到席間屏曲。瑤甕酥融，羽觴蟻鬧，花映酃湖寒綠。汨羅愁獨。又何似、紅圍翠簇。聚散悲歡箭速。不易一杯相屬。頻剔銀燈，別聽牙板，尚有龍膏堪續。羅燻繡馥。錦瑟畔、低迷醉玉。
夜遊宮
作者：毛滂
朝代：宋

長記勞君送遠。柳煙重、桃花波暖。花外溪城望不見。古槐邊，故人稀，秋鬢晚。我有凌霄伴。在何處、山寒雲亂。何不隨君弄清淺。見伊時，話陽春，山數點。
如夢令
作者：毛滂
朝代：宋

深苑重調絃管。不覺銀臺燭短。相對有金波，天畔杯中都滿。人遠。人遠。醉倚闌干玉冷。
憶秦娥
作者：毛滂
朝代：宋

夜夜。夜了花朝也。連忙。指點銀瓶索酒嘗。明朝花落知多少。莫把殘紅掃。愁人。一片花飛減卻春。
憶秦娥
作者：毛滂
朝代：宋

醉醉。醉擊珊瑚碎。花花。先借春光與酒家。夜寒我醉誰扶我。應抱瑤琴臥。清清。攬月吟風不用人。
散餘霞
作者：毛滂
朝代：宋

牆頭花□寒猶噤。放繡簾晝靜。簾外時有蜂兒，趁楊花不定。闌干又還獨憑。念翠低眉暈。春夢枉惱人腸，更厭厭酒病。
春词
作者：毛滂
朝代：宋

御沟覆盖柳寒犹噤，芳草池塘暖尚微。
玉色怡融何事喜，一年苔绿遍君圜扉。
最高樓
作者：毛滂
朝代：宋

微雨過，深院芰荷中。香冉冉，繡重重。玉人共倚闌干角，月華猶在小池東。入人懷，吹鬢影，可憐風。分散去、輕如雲與夢，剩下了、許多風與月，侵枕簟，冷簾櫳。副能小睡還驚覺，略成輕醉早醒松。仗行雲，將此恨，到眉峰。
最高樓
作者：毛滂
朝代：宋

新睡起，燻過繡羅衣。梳洗了，百般宜。東風淡蕩垂楊院，一春心事有誰知。苦留人，嬌不盡，曲眉低。漫良夜、月圓空好意，恐落花、流水終寄恨，悲歡往往相隨。鳳台痴望雙雙羽，高唐愁著夢迴時。又爭如，遵大路，合逢伊。
沁園春
作者：毛滂
朝代：宋

左元仙伯，舊從當日，太一下生。念道尊德貴，體隆貌重，蓋天勳業，出世才名。父子一時，君臣千載，侍宴通宵留太清。衣冠盛事，滿床象簡，隔坐雲屏。年年此夜寒輕。正在東風下，不夜城。看御杯重勸，宸章屢賜，盛傳歌舞，高會簪纓。桃李玉姬，芝蘭子舍，盡向三臺瞻壽星。從今去，願千春獻祝，午夜觀燈。
沁園春
作者：毛滂
朝代：宋

秀稟元精，靈鍾崧嶽，命世大賢。自飛英任路，承流百里，郎官星彩，輝映經躔。勁柏凌霜，香梅嬌雪，珪月彎彎新上弦。垂弧節慶，麒麟古夢，此夜初圓。羅川。父老欣然。算善政、古來誰與肩。念桃陰濃密，瓜期咫尺，雙鳧難駐，便欲朝天。爭把丹青，繪成芝宇，立作生祠千載傳。仍知道，看它時畫像，別有凌煙。
河滿子
作者：毛滂
朝代：宋

急雨初收珠點。雲峰巉絕天半。轆轤金井卷甘冽，簾外翠陰遮遍。波翻水精重簾，秋在琉璃雙簟。漏永流花緩緩。未放崦嵫晼晚。紅荷綠芰暮天好，小宴水亭風館。雲亂香噴寶鴨，月冷釵橫玉燕。
清平樂
作者：毛滂
朝代：宋

重芳疊秀。風約仙雲皺。椿不爭年松與壽。共出皇家忠孝。仁深枯冷皆蒙。託根不倚東風。日照恩光萬里，暖生塞草叢中。
清平樂
作者：毛滂
朝代：宋

蘭堂燈灺。春入流蘇夜。衣褪輕紅聞水麝。雲重寶釵未卸。知君不奈情何。時時慢轉橫波。一餉花柔柳困，枕前特地春多。
清平樂
作者：毛滂
朝代：宋

絳河千歲。一照昇平事。萬里青銅開碧霽。俯見南山晚翠。紺寒不翅湘酃。清於練靜江澄。流向萬年觴裡，玉波可但如澠。
清平樂
作者：毛滂
朝代：宋

瀛洲春酒。滿酌公眉壽。日照沙堤春傍柳。恩暖朝天袞繡。東君著意丁寧。芳酸先許梅英。要就生平滋味，待公來進君羹。
清平樂
作者：毛滂
朝代：宋

流光電急。又過書雲日。舊是天津花下客。老對山青水碧。而今轉惜年華。遲陽為緩西斜。試問東君音信，曉寒猶壓梅花。
清平樂
作者：毛滂
朝代：宋

桃夭杏好。似個人人好。淡抹胭脂眉不掃。笑裡知春佔了。此情沒個人知。燈前仔細看伊。恰似雲屏半醉，不言不語多時。
清平樂
作者：毛滂
朝代：宋

東風桂影。低拂姮娥鏡。鏡裡妝寒酥粉瑩。越恁十分端正。素光行處隨人。柳邊照見青春。一片笙簫何處，花陰定有遺簪。
清平樂
作者：毛滂
朝代：宋

銀河秋浪。遙出崑崙上。忽變澄瀾添碧漲。可道昇平無象。黃雲濁霧初開。榮光休氣徘徊。試覓當時五老，金泥玉檢將來。
清平樂
作者：毛滂
朝代：宋

杯深莫厭。強看桃花面。記約陽和初一線。便恁芳菲滿眼。明年春色重來。東堂花為誰開。我在蘆花深處，釣磯雨綠莓苔。
清平樂
作者：毛滂
朝代：宋

曲房青瑣。淺笑櫻桃破。睡起三竿紅日過。冷了沈香殘火。東風偏管伊家。剩教那與穠華。誰送一懷春思，玉臺燕拂菱花。
清平樂
作者：毛滂
朝代：宋

娟娟月滿。冉冉梅花暖。春意初長寒力淺。漸擬芳菲滿眼。當時吉夢重重。間生天子三公。付與人間桃李，年年管領春風。
清平樂
作者：毛滂
朝代：宋

天連翠瀲。九折玻璃軟。回抱金堤清宛轉。疑共蓬萊清淺。吾君欲濟如何。唐虞風順無多。自有松舟檜楫，一帆三代同波。
清平樂
作者：毛滂
朝代：宋

九重寒少。煙暖豐瑤草。金井碧梧雛鳳矯。南極人來最老。衣冠遠換裘氈。德隨和氣蟬連。萬里同開壽域，一年三秀芝田。
清平樂
作者：毛滂
朝代：宋

九莖為壽。千葉前無有。葉葉年年看不朽。天與君主意厚。君恩雨露無邊。玉筵暖接非煙。馬向華山烽冷，人安草亦千年。
清平樂
作者：毛滂
朝代：宋

杏花時候。庭下雙梅瘦。天上流霞凝碧袖。起舞與君為壽。兩橋風月同來。東堂且沒塵埃。煙艇何時重理，更憑風月相催。
清平樂
作者：毛滂
朝代：宋

錦屏夜夜。繡被燻蘭麝。帳卷芙蓉長不下。垂盡銀臺蠟灺。臉痕微著流霞。瞢騰越恁穠華。破睡半殘妝粉，月隨雪到梅花。
清平樂
作者：毛滂
朝代：宋

雪餘寒退。唯有青松在。春不加榮寒不悴。用舍如公都耐。流肪磊硌龜蛇。會留紅日西斜。欲助我公壽骨，蟠桃等見開花。
清平樂
作者：毛滂
朝代：宋

鏤煙翦霧。𩉾鞢無層數。苜蓿青深煩雪兔。引到祥華開處。仙人手翳朝陽。清都絳闕相將。來覆東封翠輦，好遮化日舒長。
清平樂
作者：毛滂
朝代：宋

風搖灺燼。吹下桃花影。醉倒碧鋪眠碎錦。誰伴香迷酒凝。少年不解孤春。年來減盡春心。猶下繡簾遮定，不教風雨侵凌。
清平樂
作者：毛滂
朝代：宋

雲峰秀疊。露冷琉璃葉。北畔娑羅花弄雪。香度小橋淡月。與君踏月尋花。玉人雙捧流霞。吸盡杯中花月，仙風相送還家。
燭影搖紅
作者：毛滂
朝代：宋

鬢綠飄蕭，漫郎已是青雲晚。古槐陰外小闌干，不負看山眼。此意悠悠無限。有云山、知人醉懶。他年尋我，水邊月底，一蓑煙短。
燭影搖紅
作者：毛滂
朝代：宋

一畝清陰，半天瀟灑松窗午。床頭秋色小屏山，碧帳垂煙縷。枕畔風搖綠戶。喚人醒、不教夢去。可憐恰到，瘦石寒泉，冷雲幽處。
燭影搖紅
作者：毛滂
朝代：宋

老景蕭條，送君歸去添悽斷。贈君明月滿前溪，直到西湖畔。門掩綠苔應遍。為黃花、頻開醉眼。橘奴無恙，蝶子相迎，寒窗日短。
相見歡
作者：毛滂
朝代：宋

十年湖海扁舟。幾多愁。白髮青燈今夜、不宜秋。中庭樹。空階雨。思悠悠。寂寞一生心事、五更頭。
秦樓月·憶秦娥
作者：毛滂
朝代：宋

薔薇折。一懷秀影花和月。花和月。著人濃似，粉香酥色。綠陰垂幕簾波疊。微風過竹涼吹髮。涼吹髮。無人分付，這些時節。
粉蝶兒
作者：毛滂
朝代：宋

雪遍梅花，素光都共奇絕。到窗前、認君時節。下重幃，香篆冷，蘭膏明滅。夢悠揚，空繞斷雲殘月。沈郎頻寬，同心放開重結。褪羅衣、楚腰一捻。正春風，新著摸，花花葉葉。粉蝶兒，這回共花同活。
絳都春
作者：毛滂
朝代：宋

餘寒尚峭。早鳳沼凍開，芝田春到。茂對誕期，天與公春向廊廟。元工開物爭春妙。付與穠華多少。召還和氣，拂開霽色，未妨談笑。縹緲。五雲亂處，種雕菰向熟，碧桃猶小。雨露在門，光采充閭烏亦好。寶燻鬱霧城南道。天自錫公難老。看公身任安危，二十四考。
訴衷情
作者：毛滂
朝代：宋

短疏縈緣象床低。玉鴨度香遲。微雲淡著河漢，涼過碧梧枝。秋韻起，月陰移。下簾時。人間天上，一樣風光，我與君知。
訴衷情
作者：毛滂
朝代：宋

花陰柳影映簾櫳。羅幕繡重重。行雲自隨語燕，迴雪趁驚鴻。銀字歇，玉杯空。蕙煙中。桃花髻暖，杏葉眉彎，一片春風。
謁金門
作者：毛滂
朝代：宋

燈霧裡。老去昔遊不記。月似舊時人不似。小樓何處是。歸臥晚香翠被。玉酒著人小醉。欲睡先來都不睡。此情那恁地。
鵲橋仙
作者：毛滂
朝代：宋

水精簾外，沈香闌畔，新下紅油畫幕。百花何處避芳塵，便獨自、將春佔卻。月華淡淡，夜寒森森，猶把紅燈照著。醉時從醉不歸家，賢守定、不教冷落。
鵲橋仙
作者：毛滂
朝代：宋

紅摧綠銼，鶯愁蝶怨，滿院落花風緊。醉鄉好夢恰瞢騰，又冷落、一成吹醒。柔紅不耐，暗香猶好，覷著翻成不忍。春心減盡眼長閒，更肯被、遊絲牽引。
點絳唇
作者：毛滂
朝代：宋

高柳橫斜，冷光凌亂搖疏翠。露荷珠綴。但見鴛鴦睡。□□□□，□□□□□。□□□。□□□□。□□□□□。
點絳唇
作者：毛滂
朝代：宋

繡嶺橫秋，玉螭吹暑迎涼氣。碧崖流水。流入春蔥指。半倚朱弦，微嚲連環珥。通深意。月明風細。分付知音耳。
點絳唇
作者：毛滂
朝代：宋

柏葉春醅，為君親酌玻璃盞。玉簫牙管。人意如春暖。鬢綠長留，不使韶華晚。春無限。碧桃花畔。笑看蓬萊淺。
點絳唇
作者：毛滂
朝代：宋

手撫歸鴻，坐臨煙雨簾旌潤。氣清天近。雲日溫闌楯。壓玉浮金，一醉留青鬢。風光勝。淡妝人靚。眉黛生秋暈。
點絳唇
作者：毛滂
朝代：宋

小院重簾，那回來處花相向。遲遲一餉。記得春模樣。昨夜月明，應照芙蓉帳。空凝望。蜂勞蝶攘。誰在花枝上。
點絳唇
作者：毛滂
朝代：宋

何處君家，蟠桃花下瑤池畔。日遲煙暖。佔得春長遠。幾見花開，一任年光換。今年見。明年重見。春色如人面。
點絳唇
作者：毛滂
朝代：宋

秀嶺寒青，冷泉凌亂催秋意。佩環聲裡。無限真珠碎。嘆我平生，識盡閒滋味。來閒地。為君一醉。萬事浮雲外。
三禽言
作者：江心宇
朝代：宋

布布谷，哺哺雏。
雨苦苦，去去乎。
吾苦苦，吾苦苦，
吾顾吾姑。
三禽言·其一
作者：江心宇
朝代：宋

我友我友，鞠衣黄裳。
一日不見，爾何所翔。
爾何所藏，飛鳴高樹去。
毋也不忘，噫。
高樹如何，噫。
綠陰正多，噫。
三禽言·其三
作者：江心宇
朝代：宋

布布穀，哺哺雛。
雨苦苦，去去乎。
吾苦苦，吾苦苦，吾宋峁謾。
三禽言·莺
作者：江心宇
朝代：宋

我友我友，鞠衣黄裳。一日不见，尔何所翔。尔何所藏，飞鸣高树去。毋也不忘，噫。高树如何，噫。绿阴正多，噫。燕燕尾不齐，撇裂侵泥滓，翻飞烟雨里。转眼朱门委榛杞，权门如市止复止，天际翻飞鹰敛翅。布布谷，哺哺雏。雨苦苦，去去乎。吾苦苦，吾苦苦，吾宋峁谩。
喜遷鶯
作者：江漢
朝代：宋

昇平無際。慶八載相業，君臣魚水。鎮撫風稜，調燮精神，合是聖朝房魏。鳳山政好，還被畫轂朱輪催起。按錦轡。映玉帶金魚，都人爭指。丹陛。常注意。追念裕陵，元佐今無幾。繡袞香濃，鼎槐風細。榮耀滿門朱紫。四方具瞻師表，盡道一夔足矣。運花筆，又管領年年，烘春桃李。
滿江紅
作者：江無□
朝代：宋

使節行秋，算天也、知公風力。長嘯罷、煙雲盡卷，□□□□。重九漢峰黃泛酒，五更泰嶽□觀日。問揚公、去後有誰□，□朝集。大華□，□□□。今古□，□陳跡。甚牛山□□，□□□□。□□□嫌□愒薄，高懷□□□□□。□□□、黃鶴□□□，□相識。
向湖邊
作者：江緯
朝代：宋

退處相關，幽棲林藪，舍宇第須茅蓋。翠巘清泉，啟軒窗遙對。遇等閒、鄰里過從，親朋臨顧，草草便成幽會。策杖攜壺，向湖邊柳外。旋買溪魚，便斫銀絲膾。誰復欲痛飲，如長鯨吞海。共惜醺酣，恐歡娛難再。矧清風明月非錢買。休追念、金馬玉堂心膽碎。且鬥尊前，有阿誰身在。
如夢令
作者：汪
朝代：宋

一隻船兒沒賽。七十六年裝載。把柁更須牢，風飽蒲帆輕快。無礙。無礙。匹似子猷訪戴。
如夢令
作者：汪
朝代：宋

幾點弄晴微雨。翳日薄雲來去。斷送一番春，滿徑楊花飛絮。無語。無語。還是舊時院宇。
念奴嬌
作者：汪
朝代：宋

誰家野菜飯炊香，正是江南寒食。試問春光今幾許，猶有三分之一。枝上花稀，柳間鶯老，是處春狼藉。新來燕子，尚傳晉苑訊息。應記往日西湖，萬家羅綺，見滿城爭出。急管繁弦嘈雜處，寶馬香車如織。猛省狂遊，恍如昨夢，何日重尋覓。杜鵑聲裡，桂輪掛上空碧。
念奴嬌
作者：汪
朝代：宋

相逢草草，共吟詩、同醉杯中之物。評論三王譏五霸，談辯喧譁鄰壁。敲缺唾壺，擊殘如意，妙語飛華雪。無能為也，如何對此三傑。看取東野詩成，南昌書就，奈徵車催發。後夜山深何處宿，紅豆寒燈明滅。一老堪憐，兩生未起，應念星星發。風傳佳話，花村無犬驚月。
沁園春
作者：汪
朝代：宋

民吾同胞，剖破藩籬，元是大家。故見之誥詔，視如子弟，諄勤懇切，悃愊無華。孝悌力田，職當勸相，起早非幹為看花。親酌酒，老農唯諾，句句仁芽。曉來猶覺寒些。看雨溼風吹旗□斜。笑吾生八十，盡諳農事，公筵既徹，更共烹茶。高唱豳風，敬酬令尹，王道桑麻樂有涯。春務急，見溪頭楊柳，已可藏鴉。
人月圓
作者：汪元量
朝代：宋

錢塘江上春潮急，風捲錦帆飛。不堪回首，離宮別館，楊柳依依。薊門聽雨，燕臺聽雪，寒入宮衣。嬌鬟慵理，香肌瘦損，紅淚雙垂。
传言玉女钱塘元夕
作者：汪元量
朝代：宋

一片风流，今夕与谁同乐。月台花馆，慨尘埃漠漠。豪华荡尽，只有青山如洛。钱塘依旧，潮生潮落。万点灯光，羞照舞钿歌箔。玉梅消瘦，恨东皇命薄。昭君泪流，手捻琵琶弦索。离愁聊寄，画楼哀角。
傳言玉女
作者：汪元量
朝代：宋

一片風流，今夕與誰同樂。月臺花館，慨塵埃漠漠。豪華蕩盡，只有青山如洛。錢塘依舊，潮生潮落。萬點燈光，羞照舞鈿歌箔。玉梅消瘦，恨東皇命薄。昭君流淚，手拈琵琶絃索。離愁聊寄，畫樓哀角。
六州歌頭
作者：汪元量
朝代：宋

綠蕪城上，懷古恨依依。淮山碎。江波逝。昔人非。今人悲。惆悵隋天子。錦帆裡。環朱履。叢香綺。展旌旗。蕩漣猗。擊鼓撾金，擁瓊璈玉吹。姿意遊嬉。斜日暉暉。亂鶯啼。銷魂此際。君臣醉。貔貅弊。事如飛。山河墜。煙塵起。風悽悽。雨霏霏。草木皆垂淚。家國棄。竟忘歸。笙歌地。歡娛地。盡荒畦。唯有當時皓月，依然掛、楊柳青枝。聽堤邊漁叟，一笛醉中吹。興廢誰知。
关山月
作者：汪元量
朝代：宋

关山月，关山月，东边来，西边没。夜夜照关山，□□多战骨。男儿莫去学弓刀，女儿莫嫁关山□。□□母啼送爺去当军，今年妻啼送夫去当□。□□□老妻年少，养子嫁夫不得力。关山月，关山月，□□见月圆，月月见月缺。万里征夫泪流血。将军□□大羽箭，沙场格斗无休歇。谁最苦兮谁□□，□□出戍当门户。只今头白未还乡，母死妻亡业无主。关山月，关山月，生离别，死离别。爺娘妻子顾不得，努力戎行当报国。
关山月
作者：汪元量
朝代：宋

关山月，关山月，东边来，西边没。
夜夜照关山，□□多战骨。
男儿莫去学弓刀，女儿莫嫁关山□。
□□母啼送爷去当军，今年妻啼送夫去当□。
□□□老妻年少，养子嫁夫不得力。
关山月，关山月，□□见月圆，月月见月缺。
万里征夫泪流血。
将军□□大羽箭，沙场格鬬无休歇。
谁最苦兮谁□□，□□出戍当门户。
只今头白未还乡，母死妻亡业无主。
关山月，关山月，生离别，死离别。
爷娘妻子顾不得，努力戎行当报国。
失調名
作者：汪元量
朝代：宋

綠荷初展。海榴花半吐，繡簾高卷。整頓朱弦，奏霓裳初遍，音清意遠。恍然在廣寒宮殿，窈窕柔情，綢繆細意，閒愁難剪。曲中似哀似怨。似梧桐葉落，秋雨聲顫。豈待聞鈴，自淚珠如霰。春纖罷按，早心已笑慵歌懶。脈脈憑欄，槐陰轉午，輕搖歌扇。
憶秦娥
作者：汪元量
朝代：宋

天沉沉。香羅拭淚行窮陰。行窮陰。左霜右雪，冷氣難禁。幾回相憶成孤斟。塞邊鞞鼓愁人心。愁人心。北魚南雁，望到而今。
憶秦娥
作者：汪元量
朝代：宋

如何說。人生自古多離別。多離別。年年辜負，海棠時節。嬌嬌獨坐成愁絕。胡笳吹落關山月。關山月。春來秋去，幾番圓缺。
憶秦娥
作者：汪元量
朝代：宋

水悠悠。長江望斷無歸舟。無歸舟。欲攜斗酒，怕上高樓。當年出塞擁貂裘。更聽馬上彈箜篌。彈箜篌。萬般哀怨，一種離愁。
憶秦娥
作者：汪元量
朝代：宋

笑盈盈。曉妝掃出長眉青。長眉青。雙開雉扇，六曲鴛屏。少年心在尚多情。酒邊銀甲彈長箏。彈長箏。碧桃花下，醉到三更。
憶秦娥
作者：汪元量
朝代：宋

雪霏霏。薊門冷落人行稀。人行稀。秦娥漸老，著破宮衣。強將纖指按金徽。未成曲調心先悲。心先悲。更無言語，玉箸雙垂。
憶秦娥
作者：汪元量
朝代：宋

風聲惡。個人蕉萃憑高閣。憑高閣。相思無盡，淚珠偷落。錦書欲寄鴻難託。那堪更聽邊城角。邊城角。又添煩惱，又添蕭索。
憶秦娥
作者：汪元量
朝代：宋

馬蕭蕭。燕支山中風飄飄。風飄飄。黃昏寒雨，直是無憀。玉人何處教吹簫。十年不見心如焦。心如焦。彩箋難寄，水遠山遙。
水龍吟
作者：汪元量
朝代：宋

鼓鞞驚破霓裳，海棠亭北多風雨。歌闌酒罷，玉啼金泣，此行良苦。駝背模糊，馬頭匼匝，朝朝暮暮。自都門燕別，龍艘錦纜，空載得、春歸去。目斷東南半壁，悵長淮、已非吾土。受降城下，草如霜白，淒涼酸楚。粉陣紅圍，夜深人靜，誰賓誰主。對漁燈一點，羈愁一搦，譜琴中語。
漢宮春
作者：汪元量
朝代：宋

玉砌雕欄。見吳宮西子，一笑嫣然。舞困人間半嚲，豔粉爭妍。珠簾盡卷，看人間、金屋神仙。歌隊裡，霞裾嫋娜，百般嬌態堪憐。別有一枝仙種，更同心並蒂，來奉君筵。猩蜃若教解語，曲譜應傳。柘黃獨步，晝籠睛，錦幄張天。試剪插，金瓶千朵，醉時細看嬋娟。
瑤花
作者：汪元量
朝代：宋

天中樹木，高聳玲瓏，向濯纓亭曲。繁枝綴玉。開朵朵九出。飛瓊環簇。唐昌曾見，有玉女、來送春目，更月夜、八仙相聚。素質粲然幽獨。江淮倦客再遊，訪后土瓊英，樹已傾覆，攀條掐幹，細嗅來、尚有微微清馥。卻疑天上列燕賞，催汝歸速。恐後時、重謫人間，剩把鉛華妝束。
眼兒媚
作者：汪元量
朝代：宋

記得年時想荼䕷。蝴蝶滿園飛。一雙寶馬，兩行簫管，月下扶歸。而今寂寞人何處，脈脈淚沾衣。空房獨守，風穿簾子，雨隔窗兒。
药市·其一
作者：汪元量
朝代：宋

成都五月，家家列药于市，以为盛事。
藥市·其一
作者：汪元量
朝代：宋

成都五月，家家列藥於市，以爲盛事。
金人捧露盤
作者：汪元量
朝代：宋

越山雲，越江水，越王臺。箇中景、儘可徘徊。凌高放目，使人胸次共崔嵬。黃鸝紫燕報春晚，勸我銜杯。古時事，今時淚，前人喜，後人哀。正醉裡、歌管成灰。新愁舊恨，一時分付與潮回。鷓鴣啼歇夕陽去，滿地風埃。
長相思
作者：汪元量
朝代：宋

吳山深。越山深。空谷佳人金玉音。有誰知此心。夜沈沈。漏沈沈。閒卻梅花一曲琴。月高松竹林。
關山月
作者：汪元量
朝代：宋

關山月，關山月，東邊來，西邊沒。
夜夜照關山，□□多戰骨。
男兒莫去學弓刀，女兒莫嫁關山□。
□□母啼送爺去當軍，今年妻啼送夫去當□。
□□□老妻年少，養子嫁夫不得力。
關山月，關山月，□□見月圓，月月見月缺。
萬里征夫淚流血。
將軍□□大羽箭，沙場格鬬無休歇。
誰最苦兮誰□□，□□出戍當門戶。
只今頭白未還鄉，母死妻亡業無主。
關山月，關山月，生離別，死離別。
爺娘妻子顧不得，努力戎行當報國。
鳳鸞雙舞
作者：汪元量
朝代：宋

慈元殿、薰風寶鼎，噴香雲飄墜。環立翠羽，雙歌麗調，舞腰新束，舞纓新綴。金蓮步、輕搖綵鳳兒，翩翻作戲。便似月裡仙娥謫來，人間天上，一番遊戲。聖人樂意。任樂部、箾韶聲沸。眾妃歡也，漸調笑微醉。競奉霞觴，深深願、聖母壽如松桂。迢遞。更萬年千歲。
鶯啼序
作者：汪元量
朝代：宋

金陵故都最好，有朱樓迢遞。嗟倦客、又此憑高，檻外已少佳致。更落盡梨花，飛盡楊花，春也成憔悴。問青山、三國英雄，六朝奇偉。麥甸葵丘，荒臺敗壘。鹿豕銜枯薺。正朝打孤城，寂寞斜陽影裡。聽樓頭、哀笳怨角，未把酒、愁心先醉。漸夜深，月滿秦淮，煙籠寒水。悽悽慘慘，冷冷清清，燈火渡頭市。慨商女不知興廢。隔江猶唱庭花，餘音亹亹。傷心千古，淚痕如洗。烏衣巷口青蕪路，認依稀、王謝舊鄰里。臨春結綺。可憐紅粉成灰，蕭索白楊風起。因思疇昔，鐵索千尋，謾沈江底。揮羽扇、障西塵，便好角巾私第。清談到底成何事。回首新亭，風景今如此。楚囚對泣何時已。嘆人間、今古真兒戲。東風歲歲還來，吹入鍾山，幾重蒼翠。
鶯啼序
作者：汪元量
朝代：宋

檀欒宮牆數仞，敞朱簾繡戶。正春暖、飄拂和風，袞入紅塵香霧。見絲柳青青，嫋娜如學宮腰舞。有黃鶯、恰恰飛來，一梭金羽。小巧身兒，錦心繡口，圓滑遽如許。避人，漸飛入瓊林藏身，桃杏深處。對銀屏、珠圓翠陳，隔葉底、恣歌金縷。忽群妃，拍手驚飛，奮然高舉。曉來雨溼，花娜柳垂，誤投羅網去。緩緩訪、六宮尋問，玉纖爭握。放入金籠，眼嬌眉嫵。身如旅瑣，無心求友。煙窗分影光陰裡，聽蠻聲，似怨還如訴。青山隔斷，紅妝滿眼，誰憐一匊。幽恨難吐，沉香拂拂。亭北闌干，已得君王顧。但暗憶、西湖美景，雨色晴光，入翠穿紅，巧轉嬌語。鶯鶯休怨天家，已贈金衣公子。生前號這恩榮，物類將何補。嬌黃白奏詞臣，為爾翻成，太平樂府。
人月圓
作者：汪夢鬥
朝代：宋

尋常一樣窗前月，人只看中秋。年年今夜，爭尋詩酒，共上高樓。一奩明鏡，能圓幾度，白了人頭。良辰美景，賞心樂事，輸少年遊。
弔鶴集詩句
作者：汪宗臣
朝代：宋

有鶴在林，翽翽其鳴。
風雨所漂摇，求其友生。
不狩不獵，麾之以肱。
宛其死矣，寧莫之懲。
英英白雲，毋金玉爾音。
如可贖兮，實勞我心。
哨篇
作者：汪莘
朝代：宋

侧按《稼轩词》。
近腊景和，故山可过，足下听余述。便自往山中，憩精蓝，与僧饭讫。北涉灞川，明月华映郭，夜登华子冈头立。嗟辋水沦涟，与月上下，寒山远火蒙笼。听林外犬类豹声雄。更村落谁家鸣夜舂。疏钟相闻。独坐此时，多思往日。
噫，记与君同。清流仄径玉琤琮。携手赋佳什。往来萝月松风。只待仲春天，春山可望，山中卉木垂萝密。见出水轻＿，点溪白鹭，青皋零露方湿。雉朝飞，麦陇鸣俦匹。念此去非遥莫相失。傥能从我敢相必。天机非子清者，此事非所急。是中有趣殊深，愿子无忽。不能一一。偶因驮檗附吾书，是山人王维摩诘。
念奴嬌
作者：汪莘
朝代：宋

龍山高會，憶當時賓主，風流雲散。今日紫陽峰頂上，人望旌旗天半。萬疊紅蕖，千層黃菊，照耀成飛觀。西風浩蕩，碧天斜去雙雁。遙想健筆淋漓，龍蛇落紙，妙句高張翰。籠日輕霞橫數抹，綠水金波相間。目寄宣平，神追師道，歸棹搖星漢。城中萬戶，燭光香霧交貫。
憶秦娥
作者：汪莘
朝代：宋

村南北。夜來陡覺霜風急。霜風急。征途情緒，塞垣訊息。佳人獨倚琵琶泣。一江明月空相憶。空相憶。寒衣未絮，荻花狼籍。
水龍吟
作者：汪莘
朝代：宋

當年翦綵垂髫，超然便欲為仙去。世間俗狀，人心狡計，不堪同住。每坐空山，獨臨古澗，神閒意寓。想瀛洲雞犬，蓬萊猿鶴，應悵望，門前路。自昔侯王將相，幾番成、落花飛絮。仰天醉眼，興雲妙手，年華遲暮。長揖煙塵，靜朝日月，誰知幽素。正風清麟背，星垂海角，曉鍾初寤。
沁園春
作者：汪莘
朝代：宋

春至傷春，秋至悲秋，誰在華胥。嘆謫仙才氣，飛揚拔扈，淵明何事，慷慨欷歔。自我少年，如今晚境，行半人間真有餘。都休問，且一觴一詠，吾愛吾廬。南皋境界何如。舍明月清風誰與居。望蓬山路杳，萬株翠檜，方壺門掩，四面紅蕖。中有佳人，綽如姑射，一炷清香滿太虛。塵寰外，被鳴鸞報客，飛鶴傳書。
沁園春
作者：汪莘
朝代：宋

家在柳塘，榜掛方壺，圖掛黃山。覺仙峰六六，滿堂峭峻，仙溪六六，繞屋潺湲。行到水窮，坐看雲起，只在吾廬尋丈間。非人世，但鶴飛深谷，猿嘯高巖。如今老疾蹣跚。向畫裡嬉遊臥裡看。甚花開花落，悄無人見，山南山北，誰似餘閒。住個庵兒，了些活計，月白風清人倚闌。山中友，類先秦氣貌，後晉衣冠。
沁園春
作者：汪莘
朝代：宋

三十六峰，三十六溪，長鎖清秋。對孤峰絕頂，雲煙競秀，懸崖峭壁，瀑布爭流。洞裡桃花，仙家芝草，雪後春正取次遊。親曾見，是龍潭白畫，海湧潮頭。當年黃帝浮丘。有玉枕玉床還在不。向天都月夜，遙聞鳳管，翠微霜曉，仰盼龍樓。砂穴長紅，丹爐已冷，安得靈方聞早修。誰知此，問原頭白鹿，水畔青牛。
沁園春
作者：汪莘
朝代：宋

流水小橋，茅屋竹窗，紙帳蒲團。把坎宮閉了，虎龍吟嘯，離宮鎖定，日月迴環。萬點星飛，兩輪電轉，五色圓光天樣寬。□奇處，漸冥冥杳杳，有個鴉翻。當時築著機關。後常把空華戲弄看。更有些可笑，寐中清境，有些可怪，鏡裡清顏。太上留魂，老君煉魄，又被瞿曇都掃殘。如何好，只單修見性，雙練還丹。
滿江紅
作者：汪莘
朝代：宋

荊楚歲時，念自古、登臨風俗。休更道、桓家車騎，謝家絲竹。不覺吹將頭上帽，可來共採籬邊菊。嘆如今，重九有何人，相追逐。窮處士，枯如木。賢太守，溫如玉。遣廚人饋酒，廩人饋粟。欲寄唐虞無限意，離騷都是相思曲。奈兩三、寒蝶尚于飛，秋光促。
滿江紅
作者：汪莘
朝代：宋

萬古灰飛，算何用、黃金滿屋。吾老矣，幾番重九，幾杯醽醁。此日登臨多恨別，明年強健何由卜。且喚教、兒女逐人來，尋黃菊。蘋已白，楓猶綠。鱸已晚，橙初熟。嘆人間何事，稍如吾欲。五柳愛尋王母使，三閭好作湘妃曲。向飄風、凍雨返柴扉，騎黃犢。
漢宮春
作者：汪莘
朝代：宋

春色平分，甚偏他楊柳，分外風流。夭桃自適其適，一笑還休。可憐仙李，對東風、卻少溫柔。爭奈得、海棠妝點，向人渾不知羞。誰覺韶華如夢，到酴醿開後，鶯語供愁。天教姚黃晚出，貴與王侔。花中隱者，有春蘭、秋菊俱優。須是到、溪山清凍，江梅香噴枝頭。
聒龍謠
作者：汪莘
朝代：宋

夢下瑤臺，神飛閬苑，自嘆塵寰久客。三入成周，望皇居帝宅。蕩蘭槳、伊闕波濤，曳玉杖、洛陽阡陌。獨躊躇、武烈文謨，天垂晚，月生魄。故人少，別懷多，引壺觴自酌，誰憐衰白。群仙問我，尚低頭方冊。共雲將、東過扶搖，遇鴻濛、頓超玄默。待功成，翳鳳騎麟，把蟠桃摘。
謁金門
作者：汪莘
朝代：宋

簷溜滴。都是春歸訊息。帶雨牡丹無氣力。黃鸝愁雨溼。爭看洛陽春色。忘卻連天草碧。南浦綠波雙槳急。沙頭人佇立。
鵲橋仙
作者：汪莘
朝代：宋

儻來無定，浮生如寄，休說真非真是。道人半睡半醒時，全身在、碧霄宮裡。風師四起，雲君六合，茅舍有何準擬。待他雪陣打窗來，旋披起、半床紙被。
鵲橋仙
作者：汪莘
朝代：宋

柳塘居處，方壺道號，汪姓莘名耕字。欲將丹藥點凡花，教都做、水仙無計。家中安石，村中居易，總是一場遊戲。曲終金石滿吾廬，爭奈少、柳家風味。
點絳唇
作者：汪莘
朝代：宋

數朵芙蕖，嫣然一笑凌清曉。謝家池沼。秋景偏宜少。氣挾清霜，似把群花小。秋風嫋。湘君來了。一曲煙波渺。
點絳唇
作者：汪莘
朝代：宋

曉角霜天，晝簾卻是春天氣。小園行處。雙蝶相隨至。恰向梅邊，又向桃邊覷。孜孜地。訪蘭尋蕙。誰會幽人意。
點絳唇
作者：汪藻
朝代：宋

新月娟娟，夜寒江靜山銜鬥。起來搔首。梅影橫窗瘦。好個霜天，閒卻傳杯手。君知否。亂鴉啼後。歸興濃於酒。
點絳唇
作者：汪藻
朝代：宋

高柳蟬嘶，採菱歌斷秋風起。晚雲如髻。湖上山橫翠。簾卷西樓，過雨涼生袂。天如水。畫樓十二。有個人同倚。
黄山採藥歌
作者：汪雄圖
朝代：宋

黄山青兮峛崺，三十六峰兮森起。
草芸芸兮金吐華，石浥浥兮玉成髓。
若有人兮薜荔衣，掬芳潤兮凌險巇。
朝擷英兮巖竇，夕攬秀兮溪湄。
招浮邱兮爲侶，豈劉阮兮自迷。
療膏肓兮下土，陪軒轅兮與歸。
失調名
作者：沈唐
朝代：宋

不是這，下輩無禮，都緣是我，自家遭逢。
念奴嬌
作者：沈唐
朝代：宋

杏花過雨，漸殘紅零落，胭脂顏色。流水飄香人漸遠，難託春心脈脈。恨別王孫，牆陰目斷，手把青梅摘。金鞍何處，綠楊依舊南陌。消散雲雨須臾，多情因甚，有輕離輕拆。燕語千般，爭解說、些子伊家訊息。厚約深盟，除非重見，見了方端的。而今無奈，寸腸千恨堆積。
望南雲慢
作者：沈唐
朝代：宋

木葉輕飛，乍雨歇亭皋，簾卷秋光。欄隈砌角，綻拒霜幾處，蓓深淺紅芳。應恨開時晚，伴翠菊、風前並香。曉來寒露，嫩臉低凝，似帶啼妝。堪傷。記得佳人，當時怨別，盈腮淚粉行行。而今最苦，奈千里身心，兩處淒涼。感物成消黯，念舊歡、空勞寸腸。月斜殘漏，夢斷孤幃，一枕思量。
霜葉飛
作者：沈唐
朝代：宋

霜林凋晚，危樓迥，登臨無限秋思。望中閒想，洞庭波面，亂紅初墜。更蕭索、風吹渭水。長安飛舞千門裡。變景摧芳榭，唯有蘭衰暮叢，菊殘餘蕊。回念花滿華堂，美人一去，鎮掩香閨經歲。又觀珠露，碎點蒼苔，敗梧飄砌。謾贏得、相思淚眼，東君早作歸來計。便莫惜丹青手，重與芳菲，萬紅千翠。
幽命
作者：沈括
朝代：宋

山木嘯兮雲幽幽，秣我歸馬兮無爲久留。
江鼯翔兮雨漫漫，回予車兮水漸幰。
仲何爲兮中野，澹將洋兮疏駕。
目逝兮形留，鬱逍遙兮日下。
瀉慕兮流觀，撫節兮浩望。
駟黄戾兮靡騁，旋吾輯兮焉往。
不我虛兮斯辰，思何爲兮鞅掌。
李遥买杖
作者：沈括
朝代：宋

随州大洪山作人李遥，杀人亡命。逾年，至秭归，因出市，见鬻柱杖者，等闲以数十钱买之。是时，秭归适又有邑民为人所杀，求贼甚急。民之子见遥所操杖，识之，曰：“此吾父杖也。”遂以告官司。吏执遥验之，果邑民之杖也。榜掠备至。遥实买杖，而鬻杖者已不见，卒未有以自明。有司诘其行止来历，势不可隐，乃通随州，而大洪杀人之罪遂败。市人千万而遥适值之，因缘及其隐匿，此亦事之可怪者。
如夢令
作者：沈瀛
朝代：宋

才聽笛聲三弄。關捩一時都動。收拾去來休，三腳驢兒相送。珍重。珍重。歸去好生作夢。
念奴嬌
作者：沈瀛
朝代：宋

春來臘去，一番新風景，為君開設。試憶前時花雨墜，只少梅花清絕。兩個難逢，一分才欠，巧殺終如拙。玉梅人喚，雪兒來對時節。應更付屬樓頭，丁寧笛伴，莫把聲聲徹。玉女行春嬌渡馬，休是鵲橋輕別。對我三人，與君一醉，醉了樽重設。清歌未放，更須天上呼月。
念奴嬌
作者：沈瀛
朝代：宋

梧桐響雨，憶空江寒浪，漁舟衝雪。橫臥雲峰千疊嶂，風旆槽香新壓。網躍銀刀，綸收鉤線，倚棹清歌發。徵鴻嘹亮，助予閒奏音節。天上桂子陰成，月中香舊，幾度人間別。玉斧匣中常夜吼，可惜光陰虛設。喚下雲梯，直攀金戶，打透重門鐵。姮娥念舊，料應重許人折。
念奴嬌
作者：沈瀛
朝代：宋

光陰轉轂，況生死事大，無常迅速。學道參禪、要識取，自家本來面目。鬧裡提撕，靜中打坐，閒看傳燈錄。話頭記取，要鬚生處教熟。一日十二時中，莫教間斷，念念來相續。喚作竹蓖還則背，不喚竹蓖則觸。斬卻貓兒，問他狗子，更去參尊宿。忽然瞥地，碧潭冷浸寒玉。
念奴嬌
作者：沈瀛
朝代：宋

萬般照破，無一點閒愁，縈繫心目。種柳栽花園數畝，不覺吾廬幽獨。閒上高臺，溪光山色，一洗襟塵俗。小庵深處，蕭然無限修竹。盡日閉卻柴門，故人相問，扣戶來車轂。相對圍棋看勝負，更聽彈琴一曲。爾汝忘形，高談劇論，莫遣人來促。村歌社舞，為予倒盡千斛。
念奴嬌
作者：沈瀛
朝代：宋

郊原浩蕩，正奪目花光，動人春色。白下長幹佳麗最，寒食嬉遊人物。霧卷香輪，風嘶寶騎，雲表歌聲遏。歸來燈火，不知斗柄西揭。六代當日繁華，幕天席地，醉拍江流窄。遊女人人爭唱道，緩緩踏青阡陌。樂事何窮，賞心無限，惟惜年光迫。須臾聚散，人生真信如客。
念奴嬌
作者：沈瀛
朝代：宋

賞心佳處，登臨地、千古人人都說。何況江天來雪望，添得十分奇絕。倚遍欄干，下窺寒鏡，照我容顏拙。舉頭驚笑，問今天是何節。天外矗矗瓊山，溶溶銀海，上下光相接。年去歲來頻覽為，何事今朝渾別。坐蹴雲茵，橫牽綃幕，玉女來鋪設。公餘多暇，正堪同此風月。
念奴嬌
作者：沈瀛
朝代：宋

陽春布暖，又還見、光景如梭催逼。帝裡皇都人共道，好個前時春色。默默暗沈，含顰不語，此意誰人識。何如索笑，放開說盡端的。須信漏洩風光，百花頭上，報一枝訊息。多少園林應次第，迤邐排紅駢白。金鼎芳滋，玉堂璀璨，趁取佳時節。東君歸後，綠陰依舊南陌。
搗練子
作者：沈瀛
朝代：宋

神欲出，便收來。神返心中氣自回。返嬰兒，成聖胎。靈液注，蕊珠開。大丹爐裡響如雷。忽飛昇，遊九垓。
搗練子
作者：沈瀛
朝代：宋

神欲出，便收來。神返心中氣自回。換丹元，朝玉臺。時運水，日搬柴。寸田一點是根荄。這交梨，常種栽。
搗練子
作者：沈瀛
朝代：宋

放下著，須彌山。分明北斗面南看。沒絲毫，相阻攔。休儱侗，莫顢頇。含元殿上問長安。欲歸家，行路難。
搗練子
作者：沈瀛
朝代：宋

放下著，須彌山。情人今日出陽關。看人間，天地寬。徒繾綣，枉酒瀾。別郎容易見郎難。且還家，重整冠。
搗練子
作者：沈瀛
朝代：宋

放下著，須彌山。百斛油麻水上攤。欲成團，真個難。除有累，去痴頑。無心猶是隔重關。到其中，方是安。
醉鄉曲
作者：沈瀛
朝代：宋

說與賢瞞，這軀殼、安能久仗憑。幸尊中有酒澆磊塊，先交神氣平。醉鄉道路無他徑。任陶陶、現出真如性。沒閒惱、沒閒爭。也能使情懷長似春。也能使飄然逸氣如雲。饒君萬劫修功行。又爭如、一盞樂天真。這些兒，休放過、且重斟。
喜遷鶯
作者：沈端節
朝代：宋

暮雲千里。正小雨乍晴，霜風初起。蘆荻江邊，月昏人靜，獨自小船兒裡。消魂幾聲新雁，合造愁人天氣。怎奈何，少年時光景，一成拋棄。回首空腸斷，尺素未傳，應是無雙鯉。悶酒孤斟，半醺還醒，乾淨不如不醉。有得恁多煩惱，直是沒些如意。受盡也，待今回廝見，從頭說似。
喜遷鶯
作者：沈端節
朝代：宋

冰池輕皺。喜寒律乍回，微陽初透。歲晚雲黃，日晴煙暖，晝刻暗添宮漏。山色岸容都變，春意欲傳官柳。最好處，正酥融粉薄，一枝梅瘦。行樂，春漸近，景勝歡長，幼眇絲簧奏。鳴玉鵷行，退朝花院，猶有御香沾袖。試問西鄰雖富，何似東皋依舊。趁未老，便優遊林壑，圍棋把酒。
如夢令
作者：沈端節
朝代：宋

雨後輕寒天氣。玉酒中人小醉。乍報一番秋，晚簟清涼如水。忺睡。忺睡。窗在芭蕉葉底。
念奴嬌
作者：沈端節
朝代：宋

湖山照影，正日長嬌困，不煩勻掃。絮滿長洲春澹沲，開遍吳宮花草。嫩綠蔥蔥，輕紅簌簌，漸覺枝頭少。餘芳難並，破愁惟有馨醥。應是留得東君，海棠方待折，玉環嬌小。霧薄陰輕初睡足，寶幄畫屏香嫋。醉態天真，半羞微斂，未肯都開了。嫣然一笑，此時風度尤好。
念奴嬌
作者：沈端節
朝代：宋

燈宵漸近，更兵塵初息，韶華偏早。太守風流張宴樂，不管江城寒峭。發底蜂兒，釵頭梅蕊，一一誇新巧。笙歌鼎沸，萬人爭看標表。應記革履雍容，天香滿袖，侍宴遊三島。聖主中興思用舊，尊禮先朝元老。燭賜金蓮，柑傳羅帕，行即趨嚴道。深杯休訴，任教銀漏催曉。
念奴嬌
作者：沈端節
朝代：宋

重陽恁好，正秋清天色，水容如瀉。野闊風高香霧滿，採菊無人同把。堪笑淵明，蓬頭曳杖，吟賞東籬下。孤風遠韻，至今猶作佳話。爭似太守才賢，慈祥愷悌，賦政多閒暇。千里江山供勝踐，尊俎延登儒雅。只恐相將，吹花春宴，不許斯民借。花嘲便坐，尚懷方外司馬。
念奴嬌
作者：沈端節
朝代：宋

尋幽覽勝，憑危欄、極目風煙平楚。自笑飄零驚歲晚，欲掛衣冠神武。芳甸時巡，醉鄉日化，庭實名花旅。閬風蓬頂，自來不見烽戍。宴罷玉宇瓊樓，醉中都忘卻，瑤池歸路。俯瞰塵寰千萬落，渺渺峰端棲霧。群玉圖書，廣寒宮殿，一一經行處。相羊物外，曠懷高視千古。
念奴嬌
作者：沈端節
朝代：宋

嫩涼清曉，淡秋容、橫寫鮫綃十幅。山水光中參意味，不管人間榮辱。藜杖棕鞋，綸巾鶴氅，賓主俱遺俗。倚闌舒嘯，一樽花下相屬。雲際有藥千年，瓊瑤爭秀髮，龍蛇新斸。富貴功名元自有，且樂無窮真福。蓮社風流，醉鄉跌宕，時奏長生曲。月娥同聽，好風徐韻松竹。
念奴嬌
作者：沈端節
朝代：宋

洛妃漢女，護春寒、不惜鮫綃重疊。拾翠江邊煙澹澹，交影參差朧月。秦虢相將，英娥接武，同宴瑤池雪。層冰連璧，箇中誰敢優劣。著意暈紛饒酥，韻多香剩，都與群花別。娟秀敷腴索笑處，玉臉微生嬌靨。羞損南枝，映翻綠萼，不數黃千葉。形容不盡，細看一倍清絕。
憶秦娥
作者：沈端節
朝代：宋

憑闌獨。南山影蘸杯心綠。杯心綠。悠然忽見，臥披橫軸。西風暗度釵梁玉。手香記得人簪菊。人簪菊。無窮幽韻，細看不足。
謁金門
作者：沈端節
朝代：宋

春欲去。人瘦不勝金縷。門巷陰陰飛絮舞。斷腸雙燕語。孤坐晚窗閒處。月到花心亭午。寒色著人無意緒。竹鳴風似雨。
謁金門
作者：沈端節
朝代：宋

真個憶。花下雨聲初息。猛記烏衣曾舊識。丁寧教去覓。春半峭寒猶力。淚滴兩襟成跡。獨倚危闌清晝寂。草長流翠碧。
謁金門
作者：沈端節
朝代：宋

尋勝去。湖色淨涵疏樹。欸乃一聲何處起。風鈴相應語。目斷遙林修渚。畫出江南煙雨。山水照人人楚楚。錦腸生秀句。
鵲橋仙
作者：沈端節
朝代：宋

懷人意思，悲秋情緒，長是文園病後。蛛絲輕嫋玉釵風，想花貌、參差依舊。無窮往事，一襟新恨，老淚淋浪卮酒。天涯相對話平生，悵南北、還如箕斗。